open-index/open-wikipedia-markdown huggingface dataset:
অতুলানন্দ গোস্বামী

**অতুলানন্দ গোস্বামী** () (জন্ম: ১৯৩৫; মৃত্যু: ২৭ জুলাই, ২০২২) অসমীয়া সাহিত্য জগতৰ এজন গল্পকাৰ, ঔপন্যাসিক আৰু অনুবাদক। 'চেনেহ জৰীৰ গাঁথি' শীৰ্ষক গল্প-সংকলনখনৰ বাবে ২০০৬ বৰ্ষত তেওঁক সাহিত্য অকাডেমি বঁটা প্ৰদান কৰা হৈছিল। তেখেতে ৰচনা কৰা 'নামঘৰীয়া' নামৰ এখন উপন্যাস গুৱাহাটী দূৰদৰ্শন কেন্দ্ৰই ধাৰাবাহিক ৰূপে প্ৰচাৰ কৰিছিল। অনুবাদক হিচাপে প্ৰধানকৈ অসমীয়া ভাষাৰ পৰা ইংৰাজী, বঙালী, ওড়িয়া আৰু সেই ভাষাসমূহৰ পৰা অসমীয়ালৈ ভাঙনি কৰিছিল। ইয়াৰ উপৰিও তেখেত কামৰূপ অনুসন্ধান সমিতিৰ সম্পাদকৰ পদত অধিষ্ঠিত আছিল।

## সাহিত্যিক অৱদান
* হামদৈ পুলৰ জোন (১৯৬৬)
* গল্প (১৯৬৭)
* চেনেহ জৰীৰ গাঁথি (২০০৫)
* ৰাজপাট (১৯৭৬)
* পলাতক (১৯৮৩)
* আশ্ৰয় (১৯৯৩)
* নামঘৰীয়া (১৯৮৯)
* নিগ্ৰো কাপল ইন ছাৰ্চ অৱ শিৱ (১৯৯৪, ইংৰাজী গল্প-সংকলন)

### অনূদিত গ্ৰন্থ
* গুডবাই মিঃ ছিপছ (মূল: জেমছ হিল্ম)
* পিতা-পুত্ৰ (মূল: টি. এছ. পিল্লাই)
* শ্বেতপদ্মা আৰু বনহংসী (মূল: প্ৰাণবন্ধু কৰ আৰু মনোজ কুমাৰ)
* একৈছটা বঙালী গল্প
* বংকিমচন্দ্ৰৰ নিৰ্বাচিত প্ৰবন্ধ

### সম্পাদিত গ্ৰন্থ
* কৃষ্ণ ভূঞাৰ গল্প-সমগ্ৰ

## বঁটা আৰু সন্মান
‘নামঘৰীয়া’ উপন্যাসখনৰ বাবে অসম সাহিত্য সভাৰ ‘অম্বিকাগিৰি ৰায়চৌধুৰী বঁটা’ আৰু ‘কুমাৰ কিশোৰ সোঁৱৰণী বঁটা’ লাভ কৰে। ‘বলিয়া হাতী’ নামৰ গল্পৰ বাবে তেখেতে ১৯৯২ চনত ‘কথা’ বঁটা লাভ কৰে। 'চেনেহ জৰীৰ গাঁথি' ৰ বাবে ২০০৬ চনত সাহিত্য অকাডেমি বঁটা লাভ কৰে। তেখেতক ২০১৩ চনৰ অসম উপত্যকা সাহিত্য বঁটা প্ৰদান কৰা হয়।
তেখেতৰ নামঘৰীয়া নামৰ উপন্যাসখন ’নেচনেল বুক ট্ৰাষ্ট’ৰ উদ্যোগত ১২টাতকৈ অধিক ভাষালৈ অনূদিত হৈছে৷ ইয়াৰে নেপালী ভাষাত অনূদিত কিতাপখনে সাহিত্য একাডেমীৰ অনুবাদ বঁটা লাভ কৰে৷

## দেহাৱসান
২০২২ চনৰ ২৭ জুলাই তাৰিখে গুৱাহাটী চিকিৎসা মহাবিদ্যালয় হাস্পতালত অতুলানন্দ গোস্বামীয়ে শেষ নিশ্বাস ত্যাগ কৰে। মৃত্যুৰ সময়ত তেওঁৰ বয়স আছিল ৮৭ বছৰ।

## তথ্য সংগ্ৰহ

## বাহ্যিক সংযোগ
* abour the author  at Enajori.com
* Negro Couple In Search Of Siva by Atulananda Goswami
* Namagharaiya, by Atulananda Goswami
* ATULANANDA GOSWAMIR SWA-NIRBACHITA GALPA-SANGRAH

শ্ৰেণী:অসমৰ ব্যক্তি
শ্ৰেণী:অসমীয়া গল্পকাৰ
শ্ৰেণী:অসমীয়া ঔপন্যাসিক
শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী 
শ্ৰেণী:অসম উপত্যকা সাহিত্য বঁটা বিজয়ী
মেদিনী চৌধুৰী

**মেদিনী চৌধুৰী** () অসমৰ এগৰাকী বিশিষ্ট সাহিত্যিক। তেখেতৰ ৰচনাসমূহৰ ভিতৰত প্ৰধানকৈ আছে উপন্যাস, জীৱনীমূলক উপন্যাস, বুৰঞ্জীমূলক গ্ৰন্থ, ভ্ৰমণ কাহিনী আৰু জনপ্ৰব্ৰজন, সাহিত্য চিন্তা, ছাত্ৰ আন্দোলন আদি বিভিন্ন বিষয় সম্পৰ্কীয় প্ৰবন্ধ।

## কৰ্মজীৱন
তেখেতে শ্বিলঙত অসম সচিবালয়ত কৰ্মজীৱন আৰম্ভ কৰে। পাছত অসমীয়া, নতুন অসমীয়া, দৈনিক শান্তিদূত আদি কাকতত পাঁছ বছৰ সম্পাদনা বিভাগত কাম কৰে। তেখেতে কিছুদিন সূত্ৰধাৰ আলোচনী সম্পাদনা কৰে। ১৯৫৬ চনত পুনৰ চৰকাৰী চাকৰিত যোগ দি ই.এ.চি. হিচাপে দায়িত্ব পালন কৰে।

## বঁটা
তেখেতে ‘তাত নদী নাছিল’ নামৰ উপন্যাসৰ বাবে ১৯৭৯ চনত অসম প্ৰকাশন পৰিষদ বঁটা আৰু ‘বিপন্ন সময়’ নামৰ উপন্যাসৰ বাবে ১৯৯৯ চনত সাহিত্য অকাডেমি বঁটা লাভ কৰে।

## গ্ৰন্থসম্ভাৰ
* অনন্য প্ৰান্তৰ (১৯৭২), কাহিনীগ্ৰন্থ
* বণ্ডুকা বেহাৰ (১৯৭৬), মহাপুৰুষ মাধৱদেৱৰ জীৱনৰ আধাৰত লিখিত জীৱনীমূলক উপন্যাস
* তাত নদী নাছিল (১৯৭৭), উপন্যাস
* অৰণ্য আদিম (১৯৭৮), উপন্যাস
* ফেৰেংগাদাও (১৯৮২), বিষ্ণুপ্ৰসাদ ৰাভাৰ জীৱনৰ আধাৰত লিখিত জীৱনীমূলক উপন্যাস
* লুইত বৰাক আৰু ইছলাম (১৯৮২), বুৰঞ্জীমূলক গ্ৰন্থ
* যাদুঘৰৰ কীৰ্তিমুখ (১৯৮৭), উপন্যাস
* খোলাকটিৰ তাল (১৯৮৯), উপন্যাস
* চীনৰ ছাত্ৰ আন্দোলন (১৯৯০), বুৰঞ্জীমূলক গ্ৰন্থ
* ফাগুনত আজাৰৰ ফুল (১৯৯৩), উপন্যাস
* বিপন্ন সময় (১৯৯৬), উপন্যাস
* সপোন সপোন লাগে (১৯৯৮), উপন্যাস
* য়াজু নদী পাৰ, ভ্ৰমণ কাহিনী

## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া ঔপন্যাসিক
শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
অপূৰ্ব শৰ্মা

**অপূৰ্ব শৰ্মা** () অসমৰ এগৰাকী প্ৰসিদ্ধ গল্পকাৰ, চলচ্চিত্ৰ সমালোচক, সাংবাদিক, সম্পাদক, আৰু শিক্ষাবিদ। তেওঁ হৈছে সৌৰভ কুমাৰ চলিহাই প্ৰৱৰ্তন কৰা অসমীয়া গল্প-সাহিত্যৰ আধুনিকতাবাদী ধাৰাটোৰ অন্যতম গল্পকাৰ। শৰ্মা ২০০০ চনত তেওঁৰ গল্প সংকলন 'বাঘে টাপুৰ ৰাতি'ৰ বাবে অসমীয়া ভাষাৰ সাহিত্য অকাডেমি বঁটা আৰু ২০১৫ চনত অসম উপত্যকা সাহিত্য বঁটাৰে সন্মানিত হৈছে। তেখেত এগৰাকী বিশিষ্ট চলচ্চিত্ৰ-সমালোচকো। তেখেতৰ অসমীয়া চলচ্চিত্ৰৰ ছাঁ-পোহৰ নামৰ গ্ৰন্থখনে ২০০২ চনত ৰাষ্ট্ৰীয় চলচ্চিত্ৰ বঁটা প্ৰতিযোগিতাত *চলচ্চিত্ৰ বিষয়ক শ্ৰেষ্ঠ গ্ৰন্থ*ৰ স্বৰ্ণকমল সন্মান লাভ কৰিছিল। অপূৰ্ব শৰ্মাৰ *হলধৰ*  গল্পৰ আধাৰত সঞ্জীৱ হাজৰিকাৰ দ্বাৰা নিৰ্মিত হলধৰ (১৯৯২) চলচ্চিত্ৰখনে পৰিচালকৰ প্ৰথম চলচ্চিত্ৰ শিতানত শ্ৰেষ্ঠতাৰ ৰাষ্ট্ৰীয় বঁটা ( স্বৰ্ণকমল) লাভ কৰে। 

## কৰ্মজীৱন
গুৱাহাটী বিশ্ববিদ্যালয়ৰ পৰা অৰ্থনীতিৰ স্নাতকোত্তৰ ডিগ্ৰী লৈ সাংবাদিক হিচাপে কৰ্মজীৱন আৰম্ভ কৰে। পাছত নগাঁও ছোৱালী মহাবিদ্যালয়ত অধ্যাপক হিচাপে যোগদান কৰি সেই মহাবিদ্যালয়ৰে অধ্যক্ষ হৈ অৱসৰ লয়।

দ্য আছাম ট্ৰিবিউনত এগৰাকী ষ্টাফ ৰিপ'ৰ্টাৰ হিচাপে সাংবাদিকতাৰ জগতত প্ৰৱেশ । নগাঁও ছোৱালী মহাবিদ্যালয়ৰ পৰা অধ্যক্ষ হিচাপে অৱসৰ গ্ৰহণৰ পিছত পুনৰ সাংবাদিকতাৰ আৰম্ভণি । এইবাৰ দ্য ছেণ্টিনেল কাকত গোষ্ঠীৰ পৰা প্ৰকাশিত দৈনিক অসমীয়া বাতৰি কাকত 'আজিৰ অসম'ত সম্পাদক হিচাপে যোগদান । প্ৰায় দহ বছৰ কাল এই দায়িত্ব পালন কৰে ।

## সাহিত্যিক অৱদান

### '''গল্প সংকলন'''
* বন্ধুৰ পথৰ কেইজনমান ডেকামানুহ (১৯৭৭)
* শুভ-বাৰ্তা (১৯৮৫)
* বাঘে টাপুৰ ৰাতি (১৯৯৬)
* বিপুলৰ যুদ্ধ-সজ্জা আৰু কিছুমান কাহিনীৰ কাহিনী (২০০২)
* নাগৰিক (২০০৯)
* এজন কবিৰ মৃত্যু আৰু এজোপা বাৰমহীয়া আম (২০১৪)
* শীতৰ বতাহ আৰু বৰষুণ (অক্টোবৰ, ২০২১)

### '''অন্যান্য'''

* অসমীয়া চলচ্চিত্ৰৰ ছাঁ-পোহৰ (২০০১)
* Jyotiprasad as a Film Maker (২০০৫)
* শব্দ প্ৰতিমা সাহিত্য চলচ্চিত্ৰ

## উল্লেখযোগ্য বঁটা
* সাহিত্য অকাডেমি বঁটা (২০০০, 'বাঘে টাপুৰ ৰাতি' গল্প-সংকলনৰ বাবে)
* চলচ্চিত্ৰ বিষয়ক শ্ৰেষ্ঠ গ্ৰন্থৰ ৰাষ্ট্ৰীয় চলচ্চিত্ৰ বঁটা (২০০২, অসমীয়া চলচ্চিত্ৰৰ ছাঁ-পোহৰৰ বাবে)
* অসম উপত্যকা সাহিত্য বঁটা (২০১৫)
## তথ্য সংগ্ৰহ

## বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অসমীয়া গল্পকাৰ
শ্ৰেণী:অসমীয়া প্ৰবন্ধকাৰ
শ্ৰেণী:চলচ্চিত্ৰ সমালোচক
শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
শ্ৰেণী:অসম উপত্যকা সাহিত্য বঁটা বিজয়ী
শ্ৰেণী:অ-কাহিনীমূলক গ্ৰন্থৰ লেখক
এয়াৰচে'ল

**এয়াৰচেল গোট** ()ভাৰতবৰ্ষৰ এটা ম'বাইল নেটৱৰ্ক পৰিচালন প্ৰতিষ্ঠান। তামিলনাডুৰ চেন্নাইত মুখ্য কাৰ্যালয় অৱস্থিত এই প্ৰতিষ্ঠানটোৱে ৱায়াৰলেছ ভয়্চ, বাৰ্তা সৰবৰাহ আৰু তথ্য সৰবৰাহৰ সেৱা আগবঢ়ায়। এয়াৰচেল মালয়েছিয়াৰ মাস্কিছ কমিউনিকেছনছ বেৰহেদ আৰু সিন্দ্যা ছিকিউৰিটিছ এণ্ড্ ইনভেষ্টমেণ্ট প্ৰাইভেট লিমিটেডৰ এক যুগ্ম উদ্যম। মাস্কিছ কমিউনিকেছনছৰ ৭৪% অংশ থকা এয়াৰচেলৰ আনটো অংশীদাৰ সিন্দ্যা ছিকিউৰিটিছ এণ্ড ইনভেষ্টমেণ্ট প্ৰাইভেট লিমিটেডৰ বৰ্তমানৰ শ্বেয়াৰ চেন্নাইৰ এপ'ল' হস্পিটেলছৰ গ্ৰুপৰ স্বত্বাধিকাৰ ৰেড্ডি পৰিয়ালৰ হাতত আছে। ১৯৯৯ চনত এয়াৰচেলৰ সেৱা আৰম্ভ হৈছিল আৰু বৰ্তমান ই তামিলনাডু, অসম, উত্তৰ পূৰ্বাঞ্চল আৰু চেন্নাইৰ শীৰ্ষস্থানীয় ম'বাইল সেৱা প্ৰতিষ্ঠান।

## অন্যান্য তথ্য
### নেটৱৰ্ক ক'ড
* 40417 - পশ্চিম বংগ
* 40425 - বিহাৰ
* 40428 - উৰিষ্যা
* 40429 - অসম
* 40433 - উত্তৰ-পূৰ্বাঞ্চল
* 40435 - হিমাচল প্ৰদেশ
* 40437 - জম্মু আৰু কাশ্মীৰ
* 40442 - তামিল নাডু
* 40441 - চেন্নাই
* 40491 - ক'লকাতা
* 405800 - দিল্লী
* 405801 - অন্ধ্ৰ প্ৰদেশ
* 405802 - গুজৰাট
* 405803 - কৰ্ণাটক
* 405804 - মহাৰাষ্ট্ৰ
* 405805 - মুম্বাই
* 405806 - ৰাজস্থান
* 405807 - হাৰিয়ানা
* 405808 - মধ্য প্ৰদেশ
* 405809 - কেৰালা
* 405810 - উত্তৰ প্ৰদেশ (পূব)
* 405811 - উত্তৰ প্ৰদেশ (পশ্চিম)
* 405812 - পঞ্জাব

### মেচেজ চেণ্টাৰৰ নম্বৰসমূহ
*অন্ধ্ৰ প্ৰদেশ - +919700099060
*অসম - +919854099060
*বিহাৰ - +919854099060
*চেন্নাই - +919841044446
*দিল্লী - +919716099060
*হিমাচল প্ৰদেশ - +919854099060
*জম্মু আৰু কাশ্মীৰ- +919851099060
*কৰ্ণাটোক - +919738099060
*কেৰালা - +919809099060
*ক'লকাতা - +919854099060
*মুম্বাই - +919768099060
*উত্তৰ-পূৰ্বাঞ্চল - +919854099060
*উৰিষ্যা - +919854099060
*ৰাজস্থান (জয়পুৰ) - +919782099060
* তামিল নাডু- +919842201155
*পশ্চিম বংগ - +919854099060
*মহাৰাষ্ট্ৰ- +919762099060
*উত্তৰ প্ৰদেশ (পূব) - +919807099060
*উত্তৰ প্ৰদেশ (পশ্চিম) - +919808099060

## তথ্য সংগ্ৰহ

## বাহ্যিক সংযোগ
* 
* Aircel Business Solutions website

শ্ৰেণী:দূৰসংযোগ
শ্ৰেণী:কোম্পানী
মায়া (আলোচনী)

**মায়া** এখন অসমীয়া বিনোদনধৰ্মী আলোচনী। আলোচনীখনৰ প্ৰথমটো সংখ্যা প্ৰকাশ পাইছিল ১৯৯৯ চনৰ জানুৱাৰী মাহত।  অসমৰ শ্ৰব্য কেছেট প্ৰযোজনা তথা চলচ্চিত্ৰ, চুটিছবি নিৰ্মাতা আৰু বিতৰণ প্ৰতিষ্ঠান এন.কে. প্ৰডাকচনৰ ভগ্নী প্ৰতিষ্ঠান ‘নতুন প্ৰকাশ'ৰ দ্বাৰা প্ৰকাশিত ‘মায়া'ৰ প্ৰথম প্ৰকাশিকা আছিল ৰাণী বৰকটকী। বৰ্তমান দেৱব্ৰত দত্তই প্ৰকাশ কৰা এই আলোচনীখন অসমৰ সংগীত শিল্পৰ লগত জড়িত পবিত্ৰ মাৰ্ঘেৰিটাৰ মুখ্য সম্পাদনা আৰু ৰবচন বৰুৱাৰ সম্পাদনাত প্ৰথমে আত্মপ্ৰকাশ কৰিছিল। পৰৱৰ্তী সময়ত বিতোপন বৰাই সম্পাদকৰ দায়িত্ব বহন কৰা এই আলোচনীখনে বৰ্তমান (২০১২, মাৰ্চ) ১৩ বছৰত ভৰি দিছে। মাৰ্চ, ২০১২ সংখ্যাৰ সম্পাদক অমৃতকৃষ্ণ বৰা। গায়ক জুবিন গাৰ্গ এই আলোচনীৰ মুখ্য পৃষ্ঠপোষক।

## অনলাইন সংস্কৰণ
*ছেপ্টেম্বৰ, ২০১৭ সংখ্যা 

## তথ্য সংগ্ৰহ

শ্ৰেণী:অসমীয়া আলোচনী
কাতি বিহু

**কাতি বিহু** বা **কঙালী বিহু** অসমৰ জাতীয় উৎসৱ বিহু তিনিটাৰ অন্যতম। আহিন আৰু কাতি মাহৰ সংক্ৰান্তিৰ দিনা কাতি বিহু পালন কৰা হয়। এই সময়ত ভঁৰালত ধান প্ৰায় শেষ হয় আৰু শালি ধান চপাবলৈ যথেষ্ট সময় থাকে। অভাৱ-অনাটনৰে ভৰা এই সময়ত উদ্‌যাপিত হোৱাৰ বাবে কাতি বিহুক **কঙালী বিহু** বুলিও কোৱা হয়। 

এই বিহুত অসমীয়া মানুহে ঘৰে ঘৰে তুলসীৰ পুলি ৰুই গধূলি তাৰ গুৰিত চাকি জ্বলাই নাম গায়। ইয়াৰ লগতে ঘৰৰ চোতালৰ চাৰিওফালে আৰু খেতিপথাৰত শস্যৰ মংগল কামনা কৰি লখিমী আদৰিবলৈ চাকি জ্বলায়। কোনো কোনো ঠাইত আকাশ বন্তিয়ো জ্বলোৱা হয়। কঙালী বিহুত উলহ-মালহ আৰু ভোগ-প্ৰাচুৰ্য বেছিকৈ নাথাকে। কিন্তু কঙালী বুলিলে এই বিহুটি তাৎপৰ্যহীন নহয়। ধৰ্মীয় আচাৰ-অনুষ্ঠানেৰে শৰৎ কালৰ এই কাতি বিহু শৰতৰ দৰে স্নিগ্ধ সমাহিত বুলি গণ্য কৰা হয়। এইদৰে প্ৰাচুৰ্যৰ অহংকাৰ নাশ হ'লে মানুহৰ অন্তৰ আধ্যাত্মিকতাৰ জ্যোতিৰে আলোকিত হয় বুলি বিশ্বাস কৰা হয়।

## লগতে চাওক
* বিহু
* বহাগ বিহু
* মাঘ বিহু

## চিত্ৰসম্ভাৰ

Kati Bihur Saki Diya Niyam.jpg|ধাননি পথাৰত চাকি
Earthen lamp under tulsi plants.jpg|তুলসী তলত চাকি
Earthen lamps in paddy field.jpg|ধাননি পথাৰত চাকি
Kati Bihu in Edmonton, Canada 2024.jpg|কানাডাৰ অসমীয়াই তুলসীৰ তলত দিয়া চাকি
Kati Bihu celebration in Canada.jpg|কানাডাত অসমীয়াৰ কাতি বিহু উদযাপন
কাতি বিহুত পথাৰত চাকি জ্বলোৱা দৃশ্য.jpg


## তথ্য উৎস

শ্ৰেণী:অসমৰ উৎসৱসমূহ
শ্ৰেণী:বিহু
বিদ্যুৎ চুম্বকীয় বিকিৰণ

**বিদ্যুৎ-চুম্বকীয় বিকিৰণ** () হৈছে আধানযুক্ত কণিকাৰ দ্বাৰা বিকিৰিত কৰা আৰু শোষিত কৰা শক্তিৰ এটা ৰূপ, যিয়ে মহাকাশৰ মাজেৰে পৰিভ্ৰমণ কৰোঁতে তৰংগ সদৃশ ধৰ্ম দেখুৱায়। বিদ্যুৎ-চুম্বকীয়  বিকিৰণত বৈদ্যুতিক আৰু চুম্বকীয় ক্ষেত্ৰ দুয়োটাৰে ক্ষেত্ৰ প্ৰাবল্যৰ উপাংশ নিৰ্দিষ্ট অনুপাতত থাকে, আৰু দুয়োটাৰ কম্পন পৰস্পৰ সমকোণীয় দশাত থাকে আৰু শক্তি আৰু তৰংগৰ অগ্ৰগতিৰ দিশৰ উলম্ব দিশত থাকে। শূণ্য স্থানত,  বিদ্যুৎ চুম্বকীয় বিকিৰণৰ বেগ পোহৰৰ বেগৰ সমান।

গতিশীল আধান এটাৰ দ্বাৰা সৃষ্ট বিদ্যুৎ চুম্বকীয় ক্ষেত্ৰৰ এক বিশেষ প্ৰকাৰ হৈছে বিদ্যুৎ চুম্বকীয় বিকিৰণ। যিবোৰ বিদ্যুৎ চুম্বকীয় ক্ষেত্ৰ গতিশীল আধানটোৰ পৰা আৱ্শ্যকীয় দূৰত্বত থাকে অৰ্থাৎ যি দূৰত্বত বিদ্যুৎ  চুম্বকীয় বিকিৰণে গতিশীল আধানটোৰ আচৰণৰ ওপৰত কোনোধৰণৰ ক্ৰিয়া নকৰে, সেইবোৰকে বিদ্যুৎ চুম্বকীয় বিকিৰণ বুলি কোৱা হয়। বিদ্যুৎ চুম্বকীয় ক্ষেত্ৰৰ এই দুই প্ৰকাৰ নাইবা আচৰণক কেতিয়াবা নিকট আৰু দূৰ ক্ষেত্ৰ বুলি কোৱা হয়। ইয়াত সাধাৰণতে দূৰ-ক্ষেত্ৰকেই বিদ্যুৎ চুম্বকীয় বিকিৰণ হিচাপে লোৱা হৈছে। আধান আৰু বিদ্যুৎ প্ৰবাহে প্ৰত্যক্ষভাবে নিকট-ক্ষেত্ৰৰ সৃষ্টি কৰে। আনহাতে বিদ্যুৎ চুম্বকীয় বিকিৰণ পৰোক্ষভাবেহে সৃষ্টি কৰে- আনকি, বিদ্যুৎ চুম্বকীয় বিকিৰণৰ, চুম্বকীয় আৰু বৈদ্যুতিক ক্ষেত্ৰ দুয়োটাই আনধৰণৰ ক্ষেত্ৰৰ পৰিবৰ্তনৰ দ্বাৰাহে সৃষ্টি হয়, আধান আৰু বিদ্যুৎ প্ৰবাহৰ প্ৰত্যক্ষ পৰিৱৰ্তনৰ কাৰণে নহয়।

বিদ্যুৎ-চুম্বকীয় বিকিৰণে মহাকাশৰ মাজেৰে নিৰৱচিন্নভাবে উৎ‍সৰপৰা আঁতৰলৈ শক্তি কঢ়িয়ায় (কেতিয়াবা বিকিৰিত শক্তি বুলিও কোৱা হয়), (কিন্তু নিকট-ক্ষেত্ৰৰ বাবে প্ৰযোজ্য নহয়)। বিদ্যুৎ-চুম্বকীয় বিকিৰণে ভৰবেগ আৰু কৌণিক ভৰবেগ দুয়োটাকে কঢ়িয়ায় নিয়ে । যেতিয়া বিদ্যুৎ-চুম্বকীয় বিকিৰণে পদাৰ্থৰ লগত ক্ৰিয়া কৰে তেতিয়া এই ধৰ্মবোৰ ই পদাৰ্থৰ ওপৰত প্ৰয়োগ কৰে। বিদ্যুৎ-চুম্বকীয় বিকিৰণ আন প্ৰকাৰৰ শক্তিৰ পৰা সৃষ্টি হয় আৰু যেতিয়া ধংস হয় তেতিয়া ই আন শক্তিলৈ ৰূপান্তৰিত হয়। ফ’টন হৈছে বিদ্যুৎ-চুম্বকীয় প্ৰক্ৰিয়াৰ কোৱাণ্টাম, আৰু ইয়েই বিদ্যুৎ-চুম্বকীয় বিকিৰণৰ মৌলিক "একক" নাইবা সকলো প্ৰকাৰৰ বিদ্যুৎ-চুম্বকীয় বিকিৰণৰ গাঠনিক পদাৰ্থ। উচ্চ কম্পনাংকত পোহৰৰ ধৰ্ম কোৱাণ্টাম ধৰ্মৰ লগত বেছি সাদৃশ্য দেখা যায় (অৰ্থাৎ উচ্চ ফ’টন শক্তিত) । এনেধৰণৰ ফ’টনে কম কম্পনাংকযুক্ত ফ’টনতকৈ বেছি পৰিমাণে কণিকা ধৰ্ম দেখুৱায়।

## তথ্য সংগ্ৰহ

* 
* 
* 
* 
* 
* 

## বাহ্যিক সংযোগ

* Electromagnetism  - a chapter from an online textbook
* Electromagnetic Radiation  - an introduction for electrical engineers
* '' Electromagnetic Waves from Maxwell's Equations '' on Project PHYSNET.
* Radiation of atoms? e-m wave, Polarisation, ... 
* An Introduction to The Wigner Distribution in Geometric Optics
* The windows of the electromagnetic spectrum, on Astronoo 

শ্ৰেণী:বিদ্যুৎ চুম্বকীয় বিকিৰণ
স্কাৰলেট জ'হানছন

**স্কাৰলেট জ'হানছন** () (জন্ম ২২ নৱেম্বৰ, ১৯৮৪) এগৰাকী আমেৰিকান অভিনেত্ৰী, মডেল আৰু গায়িকা। তেওঁৰ পিতৃৰ নাম কাৰ্ষ্টেন জ'হানছন আৰু মাতৃ মেলানি স্ল'ৱান। 

জ'হানছনে *[[:en:North (film)|নৰ্থ]]* (১৯৯৪) বোলছবিৰে অভিনয় জীৱনৰ পাতনি মেলে আৰু পিছলৈ*[[:en:Manny & Lo|মেনী এণ্ড ল']]* (১৯৯৬) বোলছবিত অভিনয়ৰ বাবে শ্ৰেষ্ঠ মুখ্য অভিনেত্ৰীৰ বাবে ইণ্ডিপেণ্ডেণ্ট স্পিৰিট বঁটাৰ মনোনয়ন লাভ কৰে। *[[:en:The Horse Whisperer|দা হৰ্ছ হুইছ্‌পাৰ]]* (১৯৯৮) আৰু *[[:en:Ghost World (film)|ঘ'ষ্ট ৱৰ্ল্ড]]* (২০০১) ছবিৰে তেওঁৰ কেৰিয়াৰৰ গ্ৰাফ উৰ্ধগামী হ'বলৈ ধৰে। *[[:en:Girl with a Pearl Earring (film)|গাৰ্ল ৱিথ এ পাৰ্ল ইয়েৰিং]]* (২০০৩) আৰু চ'ফিয়া ক'প'লাৰ *[[Lost in Translation (film)|লষ্ট ইন্‌ ট্ৰান্সলেছন]]* (২০০৩) ছবিত তেওঁ প্ৰাপ্তবয়স্কৰ মুখ্য চৰিত্ৰত অভিনয়ৰ সুযোগ পায়। পিছৰখন ছবিৰ বাবে তেওঁ এটা মুখ্য চৰিত্ৰৰ অভিনেত্ৰীৰ এটা বাফ্‌টা বঁটা লাভ কৰে। এই দুয়োখন ছবিয়ে গ'ল্ডেন গ্ল'ব বঁটাৰ মনোনয়নো লাভ কৰিছিল।

*[[:en:A Love Song for Bobby Long|এ লাভ ছং ফ'ৰ ববী লং]]* (২০০৪) ছবিত তেওঁৰ চৰিত্ৰৰ বাবে জ'হানছনে তৃতীয়বাৰলৈ শ্ৰেষ্ঠ অভিনেত্ৰীৰ গ'ল্ডেন গ্ল'ব বঁটাৰ মনোনয়ন লাভ কৰে। জ'হানছনে উডী এলেনৰ *[[:en:Match Point|মেট্‌ছ প'ইণ্ট]]* (২০০৫) ছবিৰ বাবে আন এটা শ্ৰেষ্ঠ সহ-অভিনেত্ৰীৰ গ'ল্ডেন গ্ল'ব বঁটাৰ বাবে মনোনীত হৈছিল। তেওঁ পিছলৈ উডী এলেনৰ আন দুখন ছবিত অভিনয় কৰে: *[[:en:Scoop (2006 film)|স্কুপ]]* (২০০৬) আৰু *[[:en:Vicky Cristina Barcelona (film)|ভিকী ক্ৰিষ্টিনা বাৰ্চিলোনা]]* (২০০৮)। তেওঁৰ ইয়াৰ পিছৰ বোলছবিবোৰৰ ভিতৰত *[[:en:The Island (2005 film)|দা আইলেণ্ড]]* (২০০৫), *[[:en:The Black Dahlia (film)|দা ব্লেক দালিয়া]]* (২০০৬), *[[:en:The Prestige (film)|দা প্ৰেষ্টিজ]]* (২০০৬), *[[:en:The Other Boleyn Girl (2008 film)|দা আদাৰ ব'লেইন গাৰ্ল]]* (২০০৮), *[[:en:Vicky Cristina Barcelona (film)|ভিকী ক্ৰিষ্টিনা বাৰ্চিলোনা]]* (২০০৮) আৰু *[[:en:He's Just Not That Into You (film)|হি ইজ জাষ্ট নট্‌ ডেট ইন্‌টু ইউ]]* (২০০৯) উল্লেখযোগ্য। *[[:en:Iron Man 2|আইৰন মেন ২]]** (২০১০), *দা এভেঞ্জাৰ্ছ* (২০১২) আৰু *কেপ্টেইন আমেৰিকা: দা ৱিণ্টৰ চ'ল্‌জাৰ* (২০১৪) চলচ্চিত্ৰত তেওঁ মাৰ্ভেল কমিক্‌ চৰিত্ৰ "নাতাচা ৰ'মান'ফ" ৰূপে অভিনয় কৰিছে আৰু *এভেঞ্জাৰ্ছ" এ'জ্‌ অৱ আল্‌ট্ৰন* (২০১৫)ত পুনৰ সেই চৰিত্ৰ ৰূপায়ণ কৰিব। *ডন জন* (২০১৩) আৰু *আণ্ডাৰ মাই স্কিন* (২০১৪) বোলছবিত জ'হানছনৰ অভিনয় সমালোচকৰ দ্বাৰা প্ৰশংসিত হয়।

২০১০ চনত আৰ্থাৰ মিলাৰৰ *এ ভিউ ফ্ৰম দা ব্ৰিজ*ৰ ব্ৰ'ডৱে' প্ৰযোজনাত অভিনয়ৰৰ বাবে জ'হানছনে নাটকত শ্ৰেষ্ঠ অভিনেত্ৰীৰ টনী বঁটা লাভ কৰে। ২০০৮ চনৰ ২০ মে'ত *এনীৱে' আই লে' মাই হে'ড* এলবামৰ জৰিয়তে জ'হানছনে কণ্ঠশিল্পী ৰূপেও আত্মপ্ৰকাশ কৰে। ইয়াত মূলতঃ [[টম ৱেইট্‌ছ]]ৰ গানৰ ক'ভাৰ সংস্কৰণ সন্নিবিষ্ট হৈছিল। পিট য়ৰ্নৰ সৈতে তেওঁৰ কণ্ঠৰ *ব্ৰেক আপ'' এলবামটো ২০০৯ চনৰ চেপ্টেম্বৰত মুক্তি লাভ কৰে।

২০১২ চনত হলীউড ৱাক অৱ ফে'মত জ'হানছনক এটা তৰাৰ বাবে নিৰ্বাচন কৰা হয়।

 
## চলচ্চিত্ৰপঞ্জী

## তথ্যসূত্ৰ

## বহিঃ সংযোগ

* 
* 
* 
* Scarlett Johansson talks about her duet with Pete Yorn for NPR Music

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:জীৱিত ব্যক্তি
শ্ৰেণী:হলিউড অভিনেত্ৰী
ন্যায়সূত্ৰ

**ন্যায়সূত্ৰ** হৈছে এক প্ৰাচীন ভাৰতীয় দৰ্শন শাস্ত্ৰ। ভাৰতীয় আস্তিক দৰ্শন পৰম্পৰাৰ অন্যতম এই ন্যায়দৰ্শনৰ প্ৰণেতা মহৰ্ষি অক্ষপাদ্ গৌতম ()। ন্যায়দৰ্শনৰ আধাৰগ্ৰন্থ "ন্যায়সূত্ৰ"। ন্যায়সূত্ৰসমূহ ২য় খ্ৰীষ্টাব্দত বিৰচিত কৰা হৈছিল যদিও পাচত অনেক প্ৰক্ষেপ (interpolation) যোগ কৰা হৈছে। ন্যায়সূত্ৰ অন্বিক্ষীকি, তৰ্কশাস্ত্ৰ বা প্ৰমাণশাস্ত্ৰ নামেৰও অভিহিত। ই ভাৰতীয় ন্যায়দৰ্শনৰ আধাৰ।

এই গ্ৰন্থত পাঁচটা অধ্যায় আছে। ন্যায়দৰ্শনত ১৬ বিধ পদাৰ্থৰ পৰিকল্পনা কৰা হৈছে। এই পদাৰ্থসমূহ হ'ল প্ৰমাণ, প্ৰমেয়, সংশয়, প্ৰয়োজন্, দৃষটান্ত্, সিদ্ধান্ত অৱ্য়্ৱ, তৰ্ক, নিৰ্ণয়, বাদ, জল্প, বিতণ্ডা, হেত্বাভাষ, ছল, জাতি আৰু নিগ্ৰহস্থান।

## তথ্যসূত্ৰ

শ্ৰেণী:দৰ্শন
শ্ৰেণী:হিন্দু ধৰ্ম গ্ৰন্থ
ব্ৰুচ ৱিলিছ

**ব্ৰুচ ৱিলিছ**ৰ () সম্পূৰ্ণ নাম 'ৱাল্টাৰ ব্ৰুচ ৱিলিছ' (জন্ম ১৯৫৫ চনৰ ১৯ মাৰ্চ) ৷ জাৰ্মানত জন্মগ্ৰহণ কৰা এইজন আমেৰিকান অভিনেতা একেৰাহে এজন সংগীতজ্ঞ হোৱাৰ উপৰিও এজন প্ৰযোজকো৷ ১৯৮০ চনত দূৰদৰ্শনৰ মাধ্যমেৰে কেৰিয়াৰ আৰম্ভ কৰা ব্ৰুচ ৱিলিছে এতিয়ালৈকে চলচ্চিত্ৰ তথা দূৰদৰ্শন, দুয়োটা মাধ্যমতে তেওঁৰ সুনামৰ জয়যাত্ৰা অব্যাহত ৰাখিছে৷ ঘাইকৈ তেওঁ কৌতুক, নাটক তথা একচন চৰিত্ৰত অভিনয় কৰে৷ সৰ্বাধিক সমালোচিত হোৱা তথা ব্যৱসায়িকভাৱে সফল চলচ্চিত্ৰ ডাই হাৰ্ডৰ (Die Hard)  ‘John McClane’  চৰিত্ৰটোৰ বাবে ব্ৰুচ উইলিচ বিখ্যাত৷ ৬০ খনৰো অধিক চলচ্চিত্ৰত অভিনয় কৰা ব্ৰুচ উইলিচে ঘাইকৈ Pulp Fiction (1994), 12 Monkeys (1995), The Fifth Element (1997), Armageddon (1998), The Sixth Sense (1999), Unbreakable (2000), Sin City (2005), and Red (2010) ছবিকেইখনত অনবদ্য অভিনয় কৰিছে৷
উত্তৰ আমেৰিকাৰ চলচ্চিত্ৰৰ বক্স অফিচত US$2.64ৰ পৰা 3.05 বিলিয়ন ডলাৰ উপাৰ্জন কৰি নৱম  সৰ্বাধিক উপাৰ্জনকাৰী অভিনেতা হিচাপে ব্ৰুচ উইলিচ পৰিচিত হৈছে৷ তেওঁ দুবাৰকৈ এমী এৱাৰ্ড লাভ কৰাৰ লগতে গ’ল্ডেন গ্ল’ব বঁটাও লাভ কৰিছে৷

## বৈবাহিক জীৱন
ব্ৰুচ উইলিচে অভিনেত্ৰী ডেমী মুৰক বিয়া কৰায়৷ তিনিটা সন্তান জন্ম হোৱাৰ পিছত ২০০০ চনত তেওঁলোকৰ বিবাহ-বিচ্ছেদ ঘটে৷

## চলচ্চিত্ৰ পঞ্জী

## বঁটা আৰু স্বীকৃতি
# টেলিভিছন ছিৰিজ মুনলাইটৰ বাবে এমী এৱাৰ্ড
# Comedy/Musical টেলিভিছন ছিৰিজৰ বাবে গ’ল্ডেন গ্ল’ব বঁটা
# বিখ্যাত ‘মেক্সিম’ আলোচনীৰ দ্বাৰা ‘কালাৰ অব নাইট’ চিনেমাখনৰ বাবে চলচ্চিত্ৰ ইতিহাসত শ্ৰেষ্ঠ যৌন আবেদনৰ দৃশ্যত অংশ লোৱাৰ বাবে স্বীকৃতি 
# ১৯৯৯ চনত The Sixth Sense ৰ বাবে Blockbuster Entertainment বঁটা
# ২০০৬ চনত হলীউডৰ বিখ্যাত Walk of Fame বঁটা

## তথ্য সংগ্ৰহ

## বাহ্যিক সংযোগ

* BruceWillis.com (Way Back Machine) Official website&nbsp;– shutdown since Thanksgiving 2005. Link refers to the cached homepages of the site at Archive.org.
* 
* 
* 
* Bruce Willis interview  on *The [[Tavis Smiley]] Show*
*
* Bruce Willis at Emmys.com

শ্ৰেণী:হলিউড অভিনেতা
শ্ৰেণী:আমেৰিকা যুক্তৰাষ্ট্ৰৰ ব্যক্তি
পাৰবীন চুলতানা

**বেগম পাৰৱীন চুলতানা** (; জন্ম - ১০ জুলাই, ১৯৫০) ভাৰতবৰ্ষৰ এগৰাকী ভাৰতীয় শাস্ত্ৰীয় সংগীতশিল্পী। পাটিয়ালা ঘৰানাৰ সংগীত শৈলীত প্ৰশিক্ষিত পাৰবীন চুলতানাক অসম চৰকাৰৰ তৰফৰ পৰা **সংগীত সম্ৰাজ্ঞী** উপাধি প্ৰদান কৰা হয়। ২০১৪ চনৰ ২৫ জানুৱাৰী তাৰিখে ভাৰত চৰকাৰে পাৰবীন চুলতানাক পদ্মভূষণ সন্মানেৰে বিভূষিত কৰা সম্পৰ্কে ঘোষণা কৰে।

## চমু জীৱনী
১৯৫০ চনৰ ১০ জুলাই তাৰিখে অসমৰ নগাঁও চহৰত বেগম পাৰৱীন চুলতানাৰ জন্ম হয়। তেখেতৰ পিতৃ **ইক্ৰামুল মজিদ** আৰু মাতৃ **মাৰুফা মজিদ**।

পিতৃ ইক্ৰামুল মজিদৰ তত্ত্বাবধানত পাৰৱীন চুলতানাই প্ৰথম সংগীত শিক্ষা আৰম্ভ কৰে। পাৰবীনে বীৰেন্দ্ৰ কুমাৰ ফুকন আৰু হীৰেন শৰ্মাৰ তত্ত্বাৱধানত সংগীতৰ চৰ্চা কৰিছিল। পাছলৈ তেখেত কিছুদিন কলিকতাৰ প্ৰয়াত পণ্ডিত চিন্ময় লাহিৰীৰ ওচৰত সংগীত সাধনা কৰি, ১৯৭৩ চনত পাটিয়ালা ঘৰানাৰ ওস্তাদ দিলশ্বাদ খানৰ শিষ্যা হয়। এই সময়তে তেখেতৰ পৰিচয় হয় ওস্তাদ দিলশ্বাদ খাঁৰ সতে আৰু দুয়ো বিবাহপাশত আবদ্ধ হয়। দিলশ্বাদ খাঁৰ আগৰ নাম আছিল খোকন দাশগুপ্ত।

১৮-২০ বছৰ বয়সৰ পৰা পাৰৱীন চুলতানাই আনুষ্ঠানিক ভাৱে গীত পৰিবেশন কৰিবলৈ আৰম্ভ কৰে। আব্দুল মজিদৰ মৰম তৃষ্ণা নামৰ অসমীয়া চলচ্চিত্ৰত নেপথ্য শিল্পী হিচাপে আত্মপ্ৰকাশ কৰে। সত্তৰৰ দশকৰপৰা পাৰবীন চুলতানাই মুম্বাইত স্থায়ী ভাৱে থাকিবলৈ লয়। একমাত্ৰ কন্যা সন্তান শ্বাদাব খান।

বৰ্তমানেও পাৰৱীন চুলতানাই স্বামী দিলশ্বাদ খাঁৰ সৈতে সংগীত পৰিৱেশন অব্যাহত ৰাখিছে।

## শিল্পী জীৱন

১৯৬২ চনত বাৰ বছৰ বয়সত পাৰৱীন চুলতানাই পোনপ্ৰথমবাৰৰ বাবে মঞ্চত সংগীত পৰিৱেশন কৰে আৰু ১৯৬৫ চনত প্ৰথম বাৰৰ বাৰে তেখেতৰ কণ্ঠ বাণীবদ্ধ কৰা হয়। পাৰৱীন চুলতানাই কেবাখনো হিন্দী বোলছবিত কণ্ঠদান কৰে:
* মৰম তৃষ্ণা, ১৯৬৮ চন, আব্দুল মজিদ পৰিচালিত অসমীয়া কথাছবি
* দো বুণ্ড পানী, ১৯৭১ চন
* পাকীজা, ১৯৭২ চন,
* সোণমা, ১৯৭৭ চন, নিপ বৰুৱা পৰিচালিত অসমীয়া কথাছবি
* কুদৰত, ১৯৮১ চন
* গদৰ, ২০০১ চন
* ১৯২০, ২০০৮ চন (প্ৰযোজক বিক্ৰম ভাট)

## সংগীতপঞ্জী
* চফৰ (ৰাগ মাৰু বেহাগ এণ্ড কো.)
* পাৰবীন (ৰাগ ৰাগেশ্ৰী/মিশ্ৰ মণ্ড)
* পাৰবীন চুলতানা এণ্ড দিলছাদ খান
* দিলছাদ খান এণ্ড পাৰবীন চুলতানা-ডায়লগ ইন ৰাগ- ১৯৯৭ চন

## উপাধি তথা সন্মান
* পদ্মশ্ৰী বঁটা, ১৯৭৬ চন
* গন্ধৰ্ৱ কলানিধি, ১৯৮০ চন
* ফিল্মফেয়াৰ শ্ৰেষ্ঠ মহিলা কণ্ঠশিল্পী (বোলছবি: কুদৰত, গীত: হমে তুমছে প্যাৰ কিতনা), ১৯৮১ চন
* মিয়াঁ তানসেন পুৰস্কাৰ, ১৯৮৬ চন
* সংগীত সম্ৰাজ্ঞী, (অসম চৰকাৰৰ তৰফৰ পৰা), ১৯৯৪ চন
* সংগীত নাটক অকাডেমী বঁটা, ১৯৯৯ চন
* শ্ৰীমন্ত শংকৰদেৱ বঁটা, ২০০৪ বৰ্ষ (অসম চৰকাৰৰ তৰফৰ পৰা)
* কমল কুমাৰী ৰাষ্ট্ৰীয় বঁটা, ২০০৯
* গ'ল্ডেন ভয়চ অফ ইণ্ডিয়া, মহাৰাষ্ট্ৰ চৰকাৰ
* ক্লিঅ'পেট্ৰা অৱ মিউজিক, গুজৰাট চৰকাৰ
* মেল'ডী কুইন, বিহাৰ চৰকাৰ
* পয়েট্‌ছ অৱ মিউজিক, উত্তৰ প্ৰদেশ চৰকাৰ
* মাদ্ৰাজ বিশ্ববিদ্যালয়ৰ সন্মানীয় ডক্টৰেট

## তথ্য সংগ্ৰহ

## বাহ্যিক সংযোগ

* পাৰবীন চুলতানা
* পাৰবীন চুলতানাৰ প্ৰফাইল, উৎস: দ্য আসাম ট্ৰিবিউন

শ্ৰেণী:অসমৰ ব্যক্তি
শ্ৰেণী:অসমৰ কণ্ঠশিল্পী
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:শ্ৰীমন্ত শংকৰদেৱ বঁটা বিজয়ী
শ্ৰেণী:কমল কুমাৰী ৰাষ্ট্ৰীয় বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ফিল্মফেয়াৰ বঁটা বিজয়ী
দীপান্বিতা শৰ্মা

**দীপান্বিতা শৰ্মা** () বলিউডত খ্যাতি লাভ কৰা এগৰাকী অসমীয়া অভিনেত্ৰী তথা ছুপাৰ মডেল।
১৯৯৮ চনত অনুষ্ঠিত ফেমিনাৰ মিছ ইণ্ডিয়া প্ৰতিযোগিতাত শীৰ্ষ পাঁচগৰাকীৰ ভিতৰত থাকি তেখেতে দৃষ্টি আকৰ্ষণ কৰে। ২০০২ চনৰ '১৬ ডিচেম্বৰ' চলচ্চিত্ৰত অভিনয়ৰ দ্বাৰা তেখেতে চলচ্চিত্ৰজগতত খোজ দিয়ে।

## ব্যক্তিগত জীৱন
দীপান্বিতা শৰ্মাৰ ১৯৭৬ চনৰ ২ নৱেম্বৰ তাৰিখে অসমৰ দুলীয়াজানত জন্ম হয়। তেখেতৰ পিতৃ ভাৰতীয় তৈল নিগমৰ এগৰাকী চিকিৎসক আছিল। দীপান্বিতা শৰ্মা গুৱাহাটীৰ কৃষ্ণ নগৰৰ হ'লি চাইল্ড বিদ্যালয়ৰ ছাত্ৰী আছিল, নৱম শ্ৰেণীলৈ এই বিদ্যালয়ত পঢ়াৰ পাছত তেখেতে নাহৰকটীয়াৰ ছেইণ্ট মেৰী স্কুলৰ পৰা বিদ্যালয়ৰ শিক্ষা সাং কৰে।

দিল্লীৰ ব্যৱসায়ী দিলশ্বেৰ সিং অটৱাল নামৰ এজন ব্যক্তিৰ সৈতে বিবাহত বহে,
তেখেতসকল বৰ্তমান ভাৰতৰ মুম্বাই চহৰ বাসিন্দা।

## চলচ্চিত্ৰ

## টেলিভিছন ধাৰাবাহিক

## তথ্য সংগ্ৰহ

## বাহ্যিক সংযোগ

* 

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া অভিনেত্ৰী
শ্ৰেণী:অসমীয়া চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:সৌন্দৰ্য প্ৰতিযোগী
দীপক শৰ্মা

**দীপক শৰ্মা** (, ২৩ আগষ্ট, ১৯৬৮ – ৩ নৱেম্বৰ, ২০২৫) অসম, ভাৰতৰ এগৰাকী বাঁহী বাদক। তেওঁ ২০১৩ চনলৈ ৩খন অসমীয়া চলচ্চিত্ৰৰ সংগীত পৰিচালনা কৰাৰ লগতে জী টিভিত সম্প্ৰচাৰিত হোৱা *কৰ্ম এণ্ড ৱাজিৰ*ৰ সংগীত পৰিচালনা কৰিছিল। আকাশবাণী গুৱাহাটীৰ হাইগ্ৰেডেড আৰ্টিষ্টৰ মৰ্যাদাপ্ৰাপ্ত দীপক শৰ্মাই নিজৰ দেশৰ লগতে ৪২ খন বৰ্হিদেশতো বহুবাৰ বাঁহীবাদন প্ৰদৰ্শন কৰিছিল৷

## প্ৰাৰম্ভিক জীৱন আৰু শিক্ষা
১৯৬৮ চনৰ ২৩ আগষ্ট তাৰিখে দীপক শৰ্মাৰ অসমৰ অবিভক্ত কামৰূপ জিলাৰ পানীগাঁৱত জন্ম হয়৷ যি বৰ্তমান নলবাৰী জিলাৰ অন্তৰ্গত। তেওঁৰ পিতৃ প্ৰয়াত প্ৰমোদ শৰ্মা। ১৯৮৪ চনত তেওঁ হাইস্কুল শিক্ষান্ত পৰীক্ষাত উত্তীৰ্ণ হয় আৰু উচ্চ শিক্ষা গ্ৰহণ কৰিবলৈ গুৱাহাটীলৈ যায়। ১৯৮৯ চনত গুৱাহাটী বাণিজ্য মহাবিদ্যালয়ৰ পৰা তেওঁ বাণিজ্য বিভাগত স্নাতক ডিগ্ৰী লাভ কৰে।

## সংগীত শিক্ষা
* ইনষ্ট্ৰুমেণ্টেল মিউজিক (বাঁহী) বিষয়ত স্নাতকোত্তৰ ডিগ্ৰী লাভ, (ৰবীন্দ্ৰ ভাৰতী বিশ্ববিদ্যালয়, কলিকতা)
* সংগীত বিশাৰদ, ভাটখাণ্ডে সংগীত বিদ্যাপীঠ, লক্ষ্ণৌ 
* পণ্ডিত হৰিপ্ৰসাদ চৌৰসিয়াৰ তত্ত্বাৱধানত সংগীত শিক্ষা (১৯৯২ চনৰ পৰা)
* অল ইণ্ডিয়া ৰেডিঅ', গুৱাহাটীৰ বি. হাই গ্ৰেডেড আৰ্টিষ্ট (বাঁহী বাদন)
হৰিপ্ৰসাদ চৌৰসিয়াৰ অধীনত বাঁহী শিকি থকাৰ সময়তে তেওঁ কেইখনমান হিন্দী চলচ্চিত্ৰৰ সংগীতত বাঁহী বজাইছিল। পৰৱৰ্তী সময়ত দীপক শৰ্মাই জুবিন গাৰ্গৰ কেইবাটাও জনপ্ৰিয় গানত বাঁহীৰ সুৰ দিছিল। মুম্বাইত থকাৰ সময়তে দীপক শৰ্মা দক্ষিণ আফ্ৰিকালৈ বাঁহী বাদনৰ বাবে আমন্ত্ৰিত হৈছিল। ইয়াৰ পিছত তেওঁ ছুইজাৰলেণ্ড, জাৰ্মানী, পোলেণ্ড, ফ্ৰান্স আদিকে ধৰি ৪২খন দেশত অনুষ্ঠান পৰিৱেশন কৰিছিল। 

তেওঁ আকাশবাণী গুৱাহাটীৰ স্বীকৃতিপ্ৰাপ্ত সংগীত পৰিচালকো আছিল। তেওঁ কেইবাখনো অসমীয়া চিনেমাৰ সংগীত পৰিচালনা কৰিছিল।

## কৰ্মৰাজি
**সংগীত পৰিচালনা** 
* জংকি পানৈ
* জাতিঙ্গা ইত্যাদি (২০০৭)
* লুইতক ভেটিব কোনে (২০১৩)

**সংগীতপঞ্জী**
* ষ্টৰী অৱ ল'ভ (ৰাগ এণ্ড ৰক্স ইণ্টাৰনেশ্যনেল কো. লি.) 
* বিয়ণ্ড দা হ'ৰাইজন 

**দূৰদৰ্শন**
* জী টিভিত সম্প্ৰচাৰিত হোৱা *কৰ্ম এণ্ড ৱাজিৰ*ৰ সংগীত পৰিচালনা 
* ষ্টাৰ প্লাচ যোগে সম্প্ৰচাৰিত হোৱা *কেলেইদোস্কোপ*ৰ আৱহ সংগীতৰ মুখ্য বাঁহী বাদক

## সন্মান আৰু স্বীকৃতি
* বছৰটোৰ শ্ৰেষ্ঠ সংগীতকাৰ, ২০০৬ চন (এন ই টিভি প্ৰাইভেট চেনেল)
* সংগীত প্ৰভা বঁটা, ২০০৭ চন 
* আসাম স্পোৰ্টছ কালচাৰেল জুৰী এৱাৰ্ড, ২০০৭ চন 
* জেমচ অৱ আছাম, ২০০৮ চন 
* আজিম হাজৰিকা বঁটা (শিৱসাগৰ প্ৰেচ ক্লাব)

## মৃত্যু
২০২৫ চনৰ ৩ নৱেম্বৰ তাৰিখে দীপক শৰ্মাৰ মৃত্যু ঘটে। তেওঁ ৫৭ বছৰ বয়সত চেন্নাইত চিকিৎসাধীন অৱস্থাত পুৱা ৬ বাজি ১৫ মিনিটত শেষ নিঃশ্বাস ত্যাগ কৰে। দীপক শৰ্মাই যকৃত ৰোগত আক্ৰান্ত হৈ কেইবছৰ ধৰি অসুস্থ হৈ আছিল।

দীপক শৰ্মাৰ নশ্বৰদেহ ৪ তাৰিখে বিমানেৰে অসমলৈ অনা হয়। বিমানবন্দৰত বাঁহী বাদকৰ দলে শিল্পীগৰাকীক বাঁহীৰ সুৰেৰে শ্ৰদ্ধাঞ্জলি জনায়। ইয়াৰ পাছতে তেওঁৰ নশ্বৰ দেহ গুৱাহাটীৰ অম্বিকাগিৰী নগৰৰ বাসগৃহলৈ লৈ অহা হৈছে। নৱগ্ৰহ শ্মশানত বিয়লি ৰাজ্যিক মৰ্যাদাৰে শিল্পীগৰাকীৰ শেষকৃত্য সম্পন্ন কৰা হ’ব।

## তথ্য সংগ্ৰহ

## বাহ্যিক সংযোগ
* 

শ্ৰেণী:অসমৰ সঙ্গীত পৰিচালক
শ্ৰেণী:মৃত ব্যক্তি
শ্ৰেণী:বাঁহীবাদক
শ্ৰেণী:অসমৰ ব্যক্তি
শ্ৰেণী:ভাৰতৰ ব্যক্তি
শ্ৰেণী:বাদ্যযন্ত্ৰী
শ্ৰেণী:সংগীত পৰিচালক
প্ৰিণ্টাৰ (কম্পিউটাৰ সম্বন্ধীয়)

**প্ৰিন্টাৰ** হ'ল এবিধ কম্পিউটাৰৰ জড়িয়তে ডিজিটেল ৰূপত সংৰক্ষিত ডেটা যেনে নথি-পত্ৰ বা চিত্ৰ আদি কাগজ আদিৰ দৰে স্থায়ী ছপা মধ্যমত ছপা কৰা এবিধ সজুলি বা যন্ত্ৰ। সাধাৰণতে বেছিভাগ প্ৰিন্টাৰকেই একোডাল প্ৰিন্টাৰ কেবলৰ (LPT) সহায়ত এটা কম্পিউটাৰৰ লগত সংযোগ কৰা হয় যদিও সম্প্ৰতি বজাৰত পোৱা নতুন প্ৰিন্টাৰসমূহক কম্পিউটাৰৰ লগত সংযোগ কৰিবলৈ একোডাল ইউ এছ বি(USB) ডেটা কেৱল ব্যৱহাৰ কৰা হয় আৰু ই নিজৰটোৰ লগতে আন কেবাটাও কম্পিউটাৰক সেৱা আগবঢ়াব পাৰে। কিছুমান প্ৰিন্টাৰক **নেটৱৰ্ক প্ৰিন্টাৰ** বুলি কোৱা হয়, ইহতৰ নিজাকৈ নেটৱৰ্কৰ লগত সংযুক্ত হ'ব পৰা সজুলি যেনে নেটৱৰ্ক ইন্টাৰফেচ কাৰ্ড(NIC) বা ইথাৰনেট কাৰ্ড আদি মজুত থাকে আৰু ইহতে এটা কম্পিউটাৰ নেটৱৰ্কত সম্পুৰ্ণ অকলশৰীয়া ন'ড(Node) হিচাপে কাম কৰিব পাৰে। সম্প্ৰতি উপলব্ধ আধুনিক প্ৰিন্টাৰ সমূহৰ বেছিভাগতেই মেম'ৰী কাৰ্ড(Memory Card), ডিজিটেল কেমেৰা, স্কেনাৰ আদিৰ লগত পোনপটীয়া ভাৱে সংযোগ কৰিব পৰা সুবিধা থাকে, আনকি কিছুমান প্ৰিন্টাৰত স্কেনাৰ আৰু ফেক্স মেছিন সংযুক্ত হৈয়ে থাকে আৰু ইয়াক ফ'টোকপি কৰা মেছিন হিচাপেও ব্যৱহাৰ কৰিব পৰা যায়। 

**প্ৰিন্টাৰ** সমূহ সাধাৰণতে ধীৰ গতিযুক্ত সযুলি, প্ৰতি মিনিটত ৩০ খন পৃষ্ঠা প্ৰিন্ট কৰিব পৰা ক্ষমতাটোক আটাইতকৈ দ্ৰুত বুলি কোৱা হয় যদিও বহু কম মুল্যৰ প্ৰিন্টাৰ সেইটো ক্ষমতা পাবলৈ সক্ষম নহয়। তথাপিও প্ৰিন্টাৰৰ গুনাগুন আৰু কাৰ্য্যপ্ৰক্ৰিয়া বৃদ্ধি ঘটাৰ ফলত ইয়াক আজিকালি প্ৰায় ঘৰে ঘৰে ব্যৱহাৰ কৰা দেখা যায়, অৰ্থাৎ আগতে ডিটিপি চেন্টাৰ আদিত বৃত্তিগত মানুহৰ দ্বাৰা কৰিবলগীয়া কাম বিলাক আজিকালি মানুহে প্ৰিন্টাৰৰ সহায়ত ঘৰতে নিজেই কৰি লব পৰা হৈছে। 

পৃথিৱীৰ প্ৰথমটো কম্পিউটাৰ প্ৰিন্টাৰ উনবিংশ শতিকাত ছাৰ্লচ বেবেজে সাজি উলিয়ায়।

প্ৰিন্টাৰৰ অনুকৰণ কৰিব পৰা চফ্টৱেৰো আছে, যাক সাধাৰণতে প্ৰিন্ট কৰিবলগীয়া ডেটাসমূহ প্ৰিন্টাৰলৈ চিধা নপঠাই PDF (Portable Document Format), প'ষ্টস্ক্ৰিপ্ত (PS)  আদি বিভিন্ন ৰূপত পাচত স্ক্ৰীনত পঢ়িবলৈ বা যিকোনো প্ৰিন্টাৰতে প্ৰিন্ট কৰিবলৈ সুবিধা হোৱাকৈ সাঁচি ৰাখিবলৈ ব্যৱহাৰ কৰা হয়।

## প্ৰযুক্তি

প্ৰিণ্টাৰসমূহক ইয়াৰ ব্যৱহাৰ বা প্ৰযুক্তি অনুযায়ী বিভিন্ন ভাগত ভগাব পাৰি।

## তথ্য সংগ্ৰহ

শ্ৰেণী:কম্পিউটাৰ হাৰ্ডৱেৰ
শ্ৰেণী:লিখন
মমতা বন্দ্যোপাধ্যায়

**মমতা বন্দ্যোপাধ্যায়** () পশ্চিমবংগৰ একাদশতম তথা বৰ্তমানৰ মুখ্যমন্ত্ৰী আৰু সৰ্বভাৰতীয় তৃণমূল কংগ্ৰেছ দলৰ প্ৰতিষ্ঠাপক সভানেত্ৰী। ১৯৯৭ চনত ভাৰতীয় জাতীয় কংগ্ৰেছৰ পৰা ফালৰি কাতি সৰ্বভাৰতীয় তৃণমূল কংগ্ৰেছৰ স্থাপন কৰে। পশ্চিমবংগত তেখেত দিদি (বাইদেউ) নামে পৰিচিত।

## প্ৰাৰম্ভিক জীৱন
মমতা বন্দ্যোপাধ্যায়ে ১৯৫৫ চনৰ ৫ জানুৱাৰীত, ভাৰতীয় ৰাজ্য পশ্চিমবংগৰ কলিকতাৰ হাজৰা অঞ্চলৰ এক দৰিদ্ৰ মধ্যবিত্ত পৰিয়ালত জন্মগ্ৰহণ কৰে। দেউতাক প্ৰমীসৃলেশ্বৰ বন্দ্যোপাধ্যায় আছিল এজন স্বাধীনতা সংগ্ৰামী আৰু মাকৰ নাম আছিল গায়ত্ৰী দেৱী। কলকাতাৰ শিক্ষায়তন মহাবিদ্যালয়ৰ পৰা বি.এড. ডিগ্ৰি লোৱাৰ পিছত কলিকতা বিশ্ববিদ্যালয়ৰ পৰা এম.এ. ডিগ্ৰি আৰু কলিকতাৰ যোগেশ চন্দ্ৰ চৌধুৰী কলেজ অফ ল’ ৰ পৰা এল.এল.বি. ডিগ্ৰি অৰ্জন কৰে। মমতা বন্দ্যোপাধ্যায়ে শিক্ষা জীৱন সমাপ্ত কৰি কিছু সময়ৰ বাবে এখন প্ৰাথমিক বিদ্যালয়ত শিক্ষকতাও কৰিছিল। মমতা বন্দ্যোপাধ্যায় ছাত্ৰ জীৱনতেই ৰাজনীতিৰ সৈতে জড়িত হৈ পৰিছিল।

## জাতীয় কংগ্ৰেছত ৰাজনৈতিক জীৱন
১৯৭০ দশকতেই কংগ্ৰেছ (আই) দলত যোগদানৰ জৰিয়তে মমতা বেনাৰ্জীয়ে অতি কম বয়সতে ৰাজনৈতিক জীৱনৰ পাতনি মেলিছিল। ১৯৭৬-১৯৮০ লৈকে মমতাই মহিলা কংগ্ৰেছৰ সাধাৰণ সম্পাদক ৰূপেও নিৰ্বাচিত হৈছিল আৰু ১৯৪৭ চনৰ লোকসভা নিৰ্বাচনত পশ্চিমবংগৰ যাদৱপুৰ লোকসভাৰ পৰা বৰ্ষীয়ান কমিউনিষ্ট নেতা সোমনাথ চেটাৰ্জীক পৰাজিত কৰি পোন প্ৰথম বাৰৰ বাবে সাংসদ হিচাপে নিৰ্বাচিত হৈছিল। ১৯৯১ চনৰ নৰসীমা ৰাও মন্ত্ৰীসভাই মমতা বেনাৰ্জীক মানৱ সম্পদ উন্নয়ন, ক্ৰিয়া আৰু যুৱ কল্যাণ তথা শিশু বিকাশৰ ৰাষ্ট্ৰ মন্ত্ৰী হিচাপে মনোনীত কৰে। ১৯৯৩ চনত মমতাৰ পদত্যাগ পত্ৰ গৃহীত হয়।
### ২০১৪ চনৰ লোকসভা নিৰ্বাচন
২০১৪ চনৰ ভাৰতৰ লোকসভা নিৰ্বাচনত মমতা বেনাৰ্জীৰ নেতৃত্বত তৃণমূল কংগ্ৰেছে এককভাৱে পশ্চিমবংগত ৩৪ খন লোকসভা আসন লাভ কৰিছিল।
### ২০১৬ চনৰ বিধানসভা নিৰ্বাচন
২০১৬ চনৰ পশ্চিমবংগৰ বিধানসভা নিৰ্বাচনত তৃণমূল কংগ্ৰেছে অকলেই ২১১ খন আসন (মুঠ ২৯৪ খন আসনৰ ভিতৰত) দখল কৰি চৰকাৰ গঠন কৰিছিল।  তৃণমূল কংগ্ৰেছ প্ৰধান মমতা বেনাৰ্জীয়ে পশ্চিমবংগৰ মুখ্যমন্ত্ৰী হিচাপে পুনৰ শপত গ্ৰহণ কৰে ।  

## জনপ্ৰিয় সংস্কৃতিত
মমতা বেনাৰ্জীৰ জীৱনীৰ আধাৰত নিৰ্মাণ কৰা হৈছে * [[বাঘিনী]] * শীৰ্ষক এখন ছবি। ছবিখনে মুক্তি লাভ কৰিছিল ২০১৯ চনৰ ৩ মে'ত।

## তথ্য সংগ্ৰহ

## বাহ্যিক সংযোগ

; আনুষ্ঠানিক
* Mamata Banerjee  official All India Trinamool Congress Party profile
* Parliamentary profile at India.gov.in

; অন্যান্য
* Profile at *[[BBC News]]*
* Mamata Banerjee collected news and commentary at *[[The Times of India]]*
*"Is Mamata Banerjee Heading for a Fall?", *[[The New York Times]]* India Ink blog on "global home" web page, April 15, 2012.

শ্ৰেণী:ভাৰতৰ ব্যক্তি
শ্ৰেণী:পশ্চিমবঙ্গৰ ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:ভাৰতৰ ৰাজ্যসমূহৰ মুখ্যমন্ত্ৰী
ড॰ ভূপেন হাজৰিকা আঞ্চলিক চৰকাৰী চলচ্চিত্ৰ আৰু দূৰদৰ্শন প্ৰতিষ্ঠান

**ড॰ ভূপেন হাজৰিকা আঞ্চলিক চৰকাৰী চলচ্চিত্ৰ আৰু দূৰদৰ্শন প্ৰতিষ্ঠান** () পূৰ্বৰ *জ্যোতি চিত্ৰবন চলচ্চিত্ৰ আৰু দূৰদৰ্শন প্ৰশিক্ষণ প্ৰতিষ্ঠান*  সমগ্ৰ উত্তৰ-পূব ভাৰতৰ একমাত্ৰ চলচ্চিত্ৰ শিক্ষা প্ৰতিষ্ঠান। প্ৰথম অৱস্থাত এই প্ৰতিষ্ঠানটো গুৱাহাটীৰ কাহিলীপাৰাত অৱস্থিত জ্যোতি চিত্ৰবন ফিল্ম ষ্টুডিঅ'ৰ এক অংশ আছিল। জ্যোতি চিত্ৰবন ষ্টুডিঅ'ৰ নামকৰণ কৰা হৈছিল প্ৰথম অসমীয়া চলচ্চিত্ৰ নিৰ্মাতা জ্যোতিপ্ৰসাদ আগৰৱালাৰ স্মৃতিত। ১৯৬৮ চনত  এই ষ্টুডিঅ' মুকলি কৰা হৈছিল। ১৯৯৯ চনত জ্যোতি চিত্ৰবনত আনুষ্ঠানিক ভাৱে 'জ্যোতি চিত্ৰবন চলচ্চিত্ৰ আৰু দূৰদৰ্শন প্ৰশিক্ষণ প্ৰতিষ্ঠান' বুলি অভিহিত কৰি চলচ্চিত্ৰ আৰু দূৰদৰ্শনৰ সংশ্লিষ্ট বিষয়ৰ শিক্ষা প্ৰদানৰ এক অনুষ্ঠানৰ  গঢ় দিয়া হয়। ২০১১ চনত ই জ্যোতি চিত্ৰবনৰ পৰা পৃথক হৈ সুকীয়া অনুষ্ঠান ৰূপে স্বীকৃতি পায়। অসম আৰু উত্তৰ পূৰ্বাঞ্চলত এইখন চলচ্চিত্ৰ আৰু দূৰদৰ্শন বিষয়ক প্ৰশিক্ষণৰ একমাত্ৰ শিক্ষানুষ্ঠান। আন্তৰ্জাতিক খ্যাতি সম্পন্ন সুধাকণ্ঠ ভূপেন হাজৰিকাৰ মৃত্যুৰ পিছত তেওঁৰ নামেৰে এই প্ৰতিষ্ঠানৰ নতুনকৈ নামকৰণ কৰা হয়। বৰ্তমান ইয়াৰ মুখ্য কাৰ্যালয় কামৰূপ জিলাৰ চাংচাৰিত অৱস্থিত। 

## ইতিহাস
অসমৰ সাংস্কৃতিক জগতৰ কেইগৰাকীমান পুৰোধা ব্যক্তি যেনে- বিষ্ণু ৰাভা, ফণী শৰ্মা, ভূপেন হাজৰিকা, ক্ষীৰদাকান্ত বিষয়া, বিজনী ৰাজ্যৰ ৰাণী সবিতা দেৱী আদি তথা অসমৰ জনসাধাৰণৰ দাবীত অসম চৰকাৰে গুৱাহাটী কাহিলীপাৰাৰ নৰকাসুৰ পাহাৰৰ নামনি অংশত ১০ একৰ মাটিত ১৯৬১ চনত জ্যোতি চিত্ৰবন নামেৰে চলচ্চিত্ৰ ষ্টুডিঅ' প্ৰতিষ্ঠা কৰা হয়। এখন ফ্ল’ৰেৰে ১৯৬৮ চনত ষ্টুডিঅ’টো কাৰ্যক্ষম হৈ উঠে। ১৯৭৩ চনত ষ্টুডিঅ’টো জ্যোতি চিত্ৰবন (ফিল্ম ষ্টুডিঅ’) ছ’চাইটি নামেৰে এখন চৰকাৰ নিয়ন্ত্ৰিত পঞ্জীভূক্ত সমিতিৰ অধীনলৈ অনা হয়।

কুৰি শতিকাৰ শেষৰ ফালে আঞ্চলিক চলচ্চিত্ৰ উদ্যোগত  কাৰিকৰী জ্ঞানসম্পন্ন লোকৰ বৰ্দ্ধিত চাহিদাৰ প্ৰতি লক্ষ্য ৰাখি জ্যোতি চিত্ৰবন (ফিল্ম ষ্টুডিঅ’) ছোচাইটিৰ গভৰ্ণিং ব়ডীয়ে চলচ্চিত্ৰ প্ৰশিক্ষণ প্ৰতিষ্ঠান এটা গঢ়িবলৈ সিদ্ধান্ত লয়। সেই  মৰ্মেই প্ৰয়োজনীয় চৰকাৰী অনুমতি পোৱাৰ পিছত ১৯৯৯ চনৰ শিল্পী দিৱসৰ দিনা অৰ্থাৎ ১৭ জানুৱাৰীত *জ্যোতি চিত্ৰবন চলচ্চিত্ৰ আৰু দূৰদৰ্শন প্ৰতিষ্ঠান* (JCFTI) নামেৰে প্ৰশিক্ষণ প্ৰতিষ্ঠানটোৰ আৰম্ভণি কৰা হয়। 

জ্যোতি চিত্ৰবন ফিল্ম ষ্টুডিঅ’ মাতৃ-সংগঠন হোৱা হেতুকে প্ৰশিক্ষণ প্ৰতিষ্ঠানটো চলাই ৰাখিবলৈ ষ্টুডিঅ’টোৰ সা-সঁজুলি, যন্ত্ৰপাতি, বা অন্যান্য সুবিধাসমূহ প্ৰদান কৰা হৈছিল। ২০১১ চনত ইয়াক জ্যোতি চিত্ৰবন ষ্টুডিঅ’ৰ পৰা পৃথক কৰি *জ্যোতি চিত্ৰবন চলচ্চিত্ৰ আৰু দূৰদৰ্শন প্ৰতিষ্ঠান* (RGFTI) নামেৰে এক সুকীয়া চৰকাৰী অনুষ্ঠানৰুপে স্বীকৃতি দিয়া হয়। ২০১৬ চনত ইয়াক ড॰ ভূপেন হাজৰিকা আঞ্চলিক চৰকাৰী চলচ্চিত্ৰ আৰু টেলিভিছন প্ৰতিষ্ঠান নামেৰে পুনৰ নামকৰন কৰা হয়।

সৰ্বমুঠ ৫০ জনৰ আসন প্ৰাপ্ত এই অনুষ্ঠানৰ বাবে অসম আৰু ছিকিমকে ধৰি উত্তৰ-পূব ভাৰতৰ ছাত্ৰৰ বাবে আসন সংৰক্ষণৰ ব্যৱস্থা আছে।

## পাঠ্যক্ৰম
বৰ্তমানে ড° ভূপেন হাজৰিকা আঞ্চলিক চৰকাৰী চলচ্চিত্ৰ আৰু দূৰদৰ্শনৰ প্ৰতিষ্ঠানে নিম্নোক্ত চাৰিটা পাঠ্যক্ৰম আগবঢ়াইছেঃ
*অডিঅ'গ্ৰাফি আৰু শব্দ ইঞ্জিনিয়াৰিং (ASE)- ৩ বছৰীয়া ডিপ্লোমা কোৰ্চ
*চলচ্চিত্ৰ ফটোগ্ৰাফী- ৩ বছৰীয়া ডিপ্লোমা কোৰ্চ
*চলচ্চিত্ৰ আৰু ভিডিঅ' সম্পাদনা- ৩ বছৰীয়া ডিপ্লোমা কোৰ্চ 
*প্ৰায়োগিক অভিনয় (চলচ্চিত্ৰ আৰু টি.ভি.) (এবছৰীয়া চাৰ্টিফিকেট কোৰ্চ)

## তথ্য সংগ্ৰহ

## বাহ্যিক সংযোগ
* Jyoti Chitraban Film and Television Institute 

শ্ৰেণী:অসমৰ চলচ্চিত্ৰ
শ্ৰেণী:অসমৰ শৈক্ষিক প্ৰতিষ্ঠান
শ্ৰেণী:ভূপেন হাজৰিকা
অসমৰ বৃত্তিয়াল সম্প্ৰদায়সমূহ

পুৰণি অসমত প্ৰাপ্ত বিভিন্ন অভিলেখ আৰু পুথি-পাঁজিৰ সহায়ত অসম ভূখণ্ডত বসবাস কৰা বিভিন্ন বৃত্তিয়াল সম্প্ৰদায়ৰ বিষয়ে ধাৰণা এটা কৰিব পাৰি। 

## বিভিন্ন বৃত্তিয়াল সম্প্ৰদায়সমূহ
200px|right|thumb|মাছমৰীয়া
### ব্ৰাহ্মণ
লিপিসমূহে প্ৰমাণ দিয়ে যে ব্ৰাহ্মণসকল তেওঁলোকৰ বেদশাখা, গোত্ৰ তথা প্ৰবৰৰ ওপৰত প্ৰতিষ্ঠিত আছিল। বনমাল বৰ্মাৰ তেজপুৰ শাসনত শাণ্ডিল্য গোত্ৰৰ, বলবৰ্মাৰ নগাঁও শাসনত কপিল গোত্ৰৰ কন্বশাখাৰ, বৰাগাঁও দানলিপিত পৰাশৰ গোত্ৰৰ, ৰত্নপালৰ শুৱালকুছি দানপত্ৰত ভৰদ্বাজ গোত্ৰৰ আৰু ইন্দ্ৰপালৰ শুৱালকুছি তাম্ৰশাসনত কাশ্যপ গোত্ৰৰ ব্ৰাহ্মণৰ উল্লেখ আছে।

### অন্যান্য সম্প্ৰদায়সমূহ
পুৰণি প্ৰাগজ্যোতিষৰ অভিলেখমালাত কৰণ, কায়স্থ, দৈৱজ্ঞ আৰু লেখক- এই বৃত্তিয়াল সম্প্ৰদায়ৰ নাম পোৱা যায়। কৰণ, কায়স্থ আৰু লেখকসকলৰ বৃত্তিৰ মিল মন কৰিবলগীয়া। প্ৰস্থান কলশ নামৰ বৈদ্য বিশেষে ৰচনা কৰা শুভংকৰ পাটক অভিলেখৰ বৈদ্যসকল পৰৱৰ্তী কালত ওজা ৰূপে পৰিচিত হ’ল। লিপিমালাত কৈৱৰ্ত তথা মাছমৰীয়া সম্প্ৰদায়ৰ কথা উল্লেখ আছে। কুম্ভকাৰ (কুমাৰ) আৰু তন্তুবায় (তাঁতী) সম্প্ৰদায়ৰো উল্লেখ নথকা নহয়। পুষ্পভদ্ৰা অভিলেখত উল্লিখিত হাড়ীৰ নাম পৰৱৰ্তী সাহিত্যতো পোৱা যায়। ভাগৱত-পুৰাণৰ অনুবাদ কৰোঁতে মহাপুৰুষে উল্লেখ কৰা যবন কংক গোৱাল আৰু ৰজক তুৰুকৰ গোৱাল-ৰজক হ’ল বৃত্তিয়াল সম্প্ৰদায়। শংকৰদেৱৰ লেখাতে কমাৰ, কুমাৰ, চমাৰ, চঁড়াল, নট, বণিয়া, সূতাৰ প্ৰভৃতিৰ উল্লেখ পোৱা যায়। গুৰু-চৰিতসমূহত কাটনী, খৰীয়া, তাঁতী, ধোবা, নাপিত, শালৈ, হীৰা প্ৰভৃতি বৃত্তিয়াল লোকৰ নাম সঘনে উল্লিখিত হৈছে। বুৰঞ্জীসমূহতো কমাৰ, কঁহাৰ, কাটনি, কাঠকটীয়া, খনিকৰ, গুণা কটীয়া, চমাৰ, জৰাধৰা, জোলা, তাঁতী, তেলী, দুলীয়া, ধোবা, নাপিত, পটীয়া, বাঢ়ৈ, বেজ, মৰীয়া, মালী, মুচীয়াৰ, লেখাৰু, শিলাকুটী, সোণাৰী, সোণোৱাল প্ৰভৃতি অগণন বৃত্তিয়াল লোকৰ নাম পোৱা যায়।

## তথ্য সংগ্ৰহ

শ্ৰেণী:অসমৰ জনগোষ্ঠী
অসমৰ কুঁহিয়াৰ শাল

অসমত সৰহীয়া কুঁহিয়াৰৰ খেতিয়কে ঘৰুৱাভাৱে গুৰ প্ৰস্তুত কৰোঁতে কুঁহিয়াৰৰ ৰস চেপিবলৈ পৰম্পৰাগত ভাৱে এই প্ৰৱন্ধত উল্লেখ কৰা কুঁহিয়াৰ শালখন ব্যৱহাৰ কৰে। অৱশ্যে যান্ত্ৰিকীকৰণৰ ফলত এসময়ত উজনি অসমৰ অনেক খেতিয়কে ব্যৱহাৰ কৰা এই শালখনৰ গুৰুত্ব আজিকালি প্ৰায় লোপ পাইছে।

=বৰ্ণনা=

## কাঠৰ ফ্ৰেম

কুঁহিয়াৰ শালৰ ফ্ৰেমটো প্ৰায় ৩ ফুট ৯ ইঞ্চি উচ্চতাৰ আৰু প্ৰায় ৫-৬ ইঞ্চিমান প্ৰস্থৰ চাৰিডাল মজবুট কাঠেৰে দুটা "A" আকৃতিৰ ফ্ৰেম প্ৰায় তিনিফুটমান দুৰত মজবুটকৈ পুতি লৈ তৈয়াৰ কৰা হয়। দুইটা "A"-ৰ মাজত আনুভুমিকভাবে প্ৰায় চাৰে তিনিফুট উচ্চতাত লগাই লোৱা এখন মজবুট কাঠৰ তক্তা শালৰ লোহাৰ যান্ত্ৰিক অংশৰ আধাৰ হিচাবে লগাই লোৱা হয়। এই অংশক ওপৰৰ পৰা সঁহাৰি দিবলৈ A দুটাৰ শীৰ্শত পঠালিকৈ আৰু এডাল মজবুত ধৰণী কাঠ লগাই লোৱা হয়।

## লোহাৰ ভীম

শালখনত তিনিটা লোহাৰ গোটা (ফৌঁপোলা নহয়) চুঙা বা ভীম লগালগিকৈ ফ্ৰেমৰ মাজৰ তক্তাখন আৰু ওপৰৰ কাঠডালৰ মাজত উলম্ব অক্ষত ঘুৰিব পৰাকৈ ধুৰাত লগাই লোৱা হয়। তিনিওটা ভীমৰ ব্যাস অনুসৰি ডাঙৰৰ পৰা সৰুটোলৈকে যথাক্ৰমে ডাঙৰ বা মতা, মাজু বা মাইকী আৰু সৰু বা পোৱালি ভীম বুলি কোৱা হয়। ইহঁতৰ গাত লম্বভাৱে প্ৰা্য আধা ইঞ্চি অন্তৰে অন্তৰে খাজ বা শিৰ কটা থাকে। পৰস্পৰৰ মাজত খাজ খাই পৰা গীয়েৰৰ দাঁতৰ সহায়ত সংলগ্ন এই এই গধুৰ ভীমকেইটাৰ এটা ঘুৰালে আটাইকেইটা ঘুৰে আৰু মাজৰ যৎসামান্য ফাঁকত সুমুৱাই দিয়া কুঁহিয়াৰৰ টুকুৰা চেপি ৰস বাহিৰ কৰে। কুঁহিয়াৰ পোৱালী আৰু আৰু মাইকী ভীমৰ মাজেদি গৈ মতা আৰু মাইকী ভীমৰ মাজত চেপা খাই বিপৰীত দিশেৰে ডাবৰি হৈ ওলাই যায়। 

## ৰহতা

ভীমে চেপি উলিওৱা ৰসখিনি তলৰ ৰহতা নামৰ লোহাৰ পাট এচলাতে পৰি নিগৰি গৈ আন পাত্ৰত পৰেগৈ।

## মুৰীয়া আৰু কাঁতৰি

মতা ভীমৰ ধুৰাডালৰ ওপৰত, ফ্ৰেমৰ ওপৰৰ ধৰণী কাঠডালৰ ওপৰবাগীত উলম্বভাৱে এটা লোহাৰ আঙঠি লগোৱা হয়। ইয়াকে "মুৰী্য়া" বা "মুণ্ডা" বোলে। ইয়াৰ মাজৰ ফুটাটোৱেদি আনুভূমিকভাৱে শালৰ চৌপাশে ঘুৰিব পৰাকৈ আঠ দহ ফুটমান দীঘল এডাল মজবুট বাঁহৰ ডাঙ লগাই গৰু বা ম'হৰদ্বাৰা ভীম কেইটা ঘুৰোৱা হয়। এই বাঁহডালকে "কাঁতৰী" বোলে।

## তথ্যসংগ্ৰহ
*অসমীয়া সংস্কৃতিৰ কণিকা, সম্পাদনা- ডঃ নাৰায়ণ দাস, ডঃ পৰমানন্দ ৰাজবংশী, পৃষ্ঠা নং- ৮৫-৮৬

শ্ৰেণী:যন্ত্ৰ
শ্ৰেণী:কৃষি
আমৰলি টোপ

**আমৰলি টোপ** 

অসমৰ জনজাতি লোকসকলৰ মাজত দেখা পোৱা খাদ্যৰাজিৰ ভিতৰত এবিধ প্ৰিয় খাদ্য হ’ল আমৰলি টোপ৷ আমৰলি পৰুৱাই গছত বাহ বান্ধি থাকে৷ এইবিধ পৰুৱাৰ ৰং ৰঙা আৰু ইয়াৰ পিছৰ অংশত এবিধ এচিড জাতীয় পানীয় জমা থাকে৷ শত্ৰুৰ আক্ৰমণ এইবিধ পৰুৱাই নিজে প্ৰাণ দিও প্ৰতিহত কৰিবলৈ চেষ্টা কৰে৷ পৰুৱা বিধে মুখেৰে কামুৰি নিজৰ গাৰ পিছ অংশৰ পৰা এচিড জাতীয় পানী অকণমান কামোৰা ঠাইত বাকি দিয়ে৷ লগে লগে অসহ্য বিষ অনুভৱ হয়৷ চ’ত-ব’হাগ মাহত এইবিধ পৰুৱাৰ বাহত যথেষ্ট কণী থাকে৷ ইয়াক টোপ বুলিও কয়৷ এই টোপ খোৱা মানুহে আমৰলি পৰুৱাৰ বাহৰ পৰা টোপবোৰ কৌশলেৰে সংগ্ৰহ কৰি আনি পৰিষ্কাৰ কৰি সিবোৰ তেলত ভাজি লয় আৰু মদ বা নিচাজাতীয় পানীয়ৰ লগত পৰিবেশন কৰে৷ টোপটোৰ সোৱাদ কিছু টেঙেচি হয়৷ এই ভজা টোপ কোনো কোনোৱে ভাতৰ লগতো ভাজি হিচাপে খায়৷ বড়ো, চাহ জনজাতি, আহোম আৰু টাই লোকৰ ই বৰ প্ৰিয় খাদ্য৷ তদুপৰি এড়ী পলুৱে বাহ সজাৰ এসপ্তাহ বা দহ দিনৰ পিছত বাহটোৰ ভিতৰৰ পৰা লেটাবোৰ উলিয়াই তাক ভাজি কৰি পৰিৱেশন কৰাও দেখা যায়৷ উজনি অসমত আহোমসকল আৰু অসমৰ অন্যান্য জনজাতীয় লোকৰ মাজত এইবিধ খাদ্য বৰ প্ৰিয়৷

## প্রস্তুত প্ৰণালী
এই খাদ্যবস্তু সাধাৰণতে চ’ত বা ব’হাগ মাহত সংগ্ৰহ কৰা হয়, যেতিয়া পৰুৱাৰ বাহত কণী অধিক থাকে। টোপবোৰ গছৰ পৰা কৌশলেৰে সংগ্ৰহ কৰি, ভালদৰে ধুই পৰিষ্কাৰ কৰা হয়। তাৰ পাছত সামান্য নুন আৰু তেলত ভাজি লোৱা হয়। কেতবোৰে স্বাদ বৃদ্ধিৰ বাবে আদা, হালধি বা জলকীয়া যোগ কৰে। সাধাৰণতে এই ভাজা টোপ মদ বা নিচাজাতীয় পানীয়ৰ লগত পৰিবেশন কৰা হয়, যদিও কিছুমানে ভাতৰ লগতো খায়।

## পৰম্পৰাগত ব্যৱহাৰ
এই খাদ্যবস্তু বিশেষকৈ আহোম, টাই-আহোম, বড়ো, মটক, আৰু চাহ জনগোষ্ঠীৰ মাজত পৰম্পৰাগতভাৱে ব্যৱহৃত হয়। বনভোজন, গৃহ-উৎসৱ, বা বিহুৰ সময়ত এই খাদ্য পৰিবেশন কৰা হয়। কিছুমান পৰিয়ালত ইয়াক এক ধৰণৰ ঐতিহ্য হিচাপে নতুন প্ৰজন্মলৈ পৰিচয় কৰোৱা হয়। 

## পুষ্টিগুণ আৰু খাদ্য বিজ্ঞান
যদিও এই খাদ্যৰ ওপৰত বিস্তৃত বৈজ্ঞানিক গৱেষণা উপলব্ধ নহয়, তথাপি পতংগজাত খাদ্যত সাধাৰণতে উচ্চ প্ৰোটিন, কেলচিয়াম, আৰু ভিটামিন থাকে। চৰকাৰী গৱেষণাত উল্লেখ কৰা হৈছে যে উত্তৰ-পূব ভাৰতৰ জনজাতীয় খাদ্যৰূপে পতংগৰ ব্যৱহাৰে পুষ্টি ঘাটতি কমাবলৈ সহায় কৰে। আমৰলি টোপও এনে খাদ্যৰ ভাল উদাহৰণ।

## সাংস্কৃতিক আৰু সামাজিক গুৰুত্ব
আমৰলি টোপ কেৱল খাদ্য নহয়, ই এজনজাতীয় জীৱনধাৰাৰ প্ৰতিনিধিত্ব কৰে। ই আত্মনির্ভৰশীলতা, সৃজনশীলতা, আৰু পৰম্পৰাগত জ্ঞানৰ অংশ। এইবিধ খাদ্য অসমৰ বহুজাতিক সমাজৰ খাদ্য সংস্কৃতিত এক গুৰুত্বপূৰ্ণ অৱস্থানত আছে, যি সময়ৰ সৈতে সম্পৰ্ক ৰক্ষা কৰি থকাৰ এটি প্ৰচেষ্টা হিচাপে বিবেচিত।

## লগতে চাওক
* অসমত ব্যৱহৃত পতংগ খাদ্য
* অসমীয়া খাদ্য

## তথ্য সংগ্ৰহ


শ্ৰেণী:অসমৰ খাদ্য
শ্ৰেণী:জনজাতীয় খাদ্য
শ্ৰেণী:পতংগ খাদ্য
শ্ৰেণী:অসমৰ সংস্কৃতি
চাৰু গোহাঁই

**চাৰু গোহাঁই** () অসমৰ এগৰাকী কণ্ঠশিল্পী। ১৯৫১ চনৰ ১৭ ছেপ্টেম্বৰত শিৱসাগৰৰ চৰাইদেউত জন্মগ্ৰহণ কৰা চাৰু গোহাঁইয়ে সত্তৰৰ দশকত *ৰাতি বাঁহী বাই*, *জিলমিল জোন জ্বলে কপালত* আদি গীতত কণ্ঠদান কৰি জনপ্ৰিয় হৈ পৰিছিল। ৬১ বছৰীয়া জীৱনকালত তেওঁ প্ৰায় ২০০ অসমীয়া গীতত কণ্ঠ নিগৰাইছিল। কোমল ৰোমাণ্টিক গীতৰ বাবে জনাজাত গোহাঁইয়ে থিয়েটাৰৰ বাবেও গীতৰ ৰচনা কৰিছিল। 

## জন্ম আৰু শিক্ষা
চাৰু গোহাঁইয়ে ১৯৫১ চনৰ ১৭ ছেপ্তেম্বৰত অসমৰ শিৱসাগৰ জিলাৰ সোণাৰিৰ চৰাইদেও বাগানত জন্ম লাভ কৰিছিল। তেওঁৰ পিতৃ **নন্দীৰাম বুঢ়াগোঁহাই** আৰু মাতৃ **ভদ্ৰেশ্বৰী বুঢ়াগোঁহাই**।

তেওঁ চৰাইদেও বাগানৰ প্ৰাথমিক বিদ্যালয়ত শিক্ষা জীৱনৰ পাতনি মেলে। পিছত নাজিৰা উচ্চতৰ মাধ্যমিক বিদ্যালয়ৰ পৰা মেট্ৰিক আৰু পাছত শিৱসাগৰ চৰকাৰী উচ্চতৰ মাধ্যমিক বিদ্যালয়ৰ পৰা উচ্চতৰ মাধ্যমিক পৰীক্ষা উত্তীৰ্ণ হয়। বি বৰুৱা মহাবিদ্যালয়ৰ পৰা তেওঁ স্নাতক ডিগ্ৰী লাভ কৰে। 

## কৰ্মজীৱন
বি বৰুৱা মহাবিদ্যালয়ত ছাত্ৰাৱস্থাত থাকোঁতেই তেওঁ সংগীতৰ ক্ষেত্ৰখনত বিশেষভাৱে জড়িত হৈ পৰে আৰু তেতিয়াই ১৯৭৯ চনত গুৱাহাটী আকাশবাণী কেন্দ্ৰৰ কণ্ঠশিল্পী হিচাপে স্বীকৃতি লাভ কৰে। ১৯৭৯ চনত অসম চৰকাৰৰ সাহায্য আৰু পুনৰ সংস্থাপন বিভাগৰ যোগেদি চাকৰি জীৱনৰ পাতনি মেলি পিছলৈ চাহ বাগিচা শ্ৰমিক কল্যাণ বিভাগত যোগদান কৰি অধীক্ষকৰূপে ২০১১ চনৰ ছেপ্টেম্বৰত অৱসৰ গ্ৰহণ কৰে। 

## সাংগীতিক জীৱন
তেখেতে ২০০ৰো অধিক গীতত কণ্ঠদান কৰিছিল। তেওঁ এগৰাকী ভাল গীটাৰিষ্টো আছিল। তেওঁ দুকুৰিৰো অধিক গীত ৰচনা কৰে। সংগীতৰ ক্ষেত্ৰত তেওঁক ভূপেন হাজৰিকা আৰু জয়ন্ত হাজৰিকাই প্ৰভাৱিত কৰিছিল। জয়ন্ত হাজৰিকাৰ লগত তেওঁ বিভিন্ন মঞ্চত গীটাৰ সংগত কৰিছিল।
 - জে পি দাস

## শ্ৰব্য গীতৰ একক এলবাম
# নতুন নিয়ৰ, (১৯৮৮)
# চাৰু গোহাঁইৰ গান (খণ্ড ১ আৰু ২)
# সুৰভী
# জোন জ্বলে কপালত

## মৃত্যু
তেওঁ বৃক্ক আৰু যকৃতৰ গুৰুতৰ ৰোগত আক্ৰান্ত হোৱা বাবে ২২ ফেব্ৰুৱাৰী, ২০১২ ত গুৱাহাটী চিকিৎসা মহাবিদ্যালয়ত ভৰ্ত্তি কৰা হৈছিল। তেওঁৰ স্বাস্থ্যৰ অধিক অৱনতি ঘটাত, উন্নত চিকিৎসাৰ বাবে ৫ এপ্ৰিলত ICU ৰূমত ভৰ্ত্তি কৰা হৈছিল যদিও সেই প্ৰচেষ্টা বিফল হ’ল। ৭ এপ্ৰিল, ২০১২ চনৰ ৰাতিপুৱা ১০:৪৫ বজাত তেওঁ মৃত্যুমুখত পৰে।

## তথ্য সংগ্ৰহ

## বাহ্যিক সংযোগ
# 
# 
# 

শ্ৰেণী:অসমৰ কণ্ঠশিল্পী
শ্ৰেণী:অসমৰ ব্যক্তি
শ্ৰেণী:অসমীয়া ভাষাৰ গীতিকাৰ
ব্যাস (দ্ব্যৰ্থতা দূৰীকৰণ পৃষ্ঠা)

**ব্যাস**য়ে তলৰ প্ৰৱন্ধসমূহ বুজাব পাৰে:

* ব্যাস (জ্যামিতি), বৃত্তৰ পৰিধিৰ দুই বিন্দু সংযোগী ৰেখা।
* ব্যাস (মহাভাৰত), মহাভাৰতৰ প্ৰণেতা আৰু চৰিত্ৰ।
কামৰূপ অনুসন্ধান সমিতি

**কামৰূপ অনুসন্ধান সমিতি** (অসম গৱেষণা সমিতি) হৈছে অসমৰ এক প্ৰত্নতাত্বিক আৰু সমাজ বিজ্ঞান গৱেষণা সংস্থা। অসমৰ অতীত, বুৰঞ্জী, সভ্যতা, সংস্কৃতিৰ অধ্যয়নৰ লক্ষ্য আগত ৰাখি ১৯১২ চনত ইয়াক প্ৰতিষ্ঠা কৰা হৈছিল। ইয়াৰ আলমতে অসম ৰাজ্যিক সংগ্ৰহালয় গঢ় লৈ উঠে। 

## ইতিহাস

স্বদেশী আন্দোলনৰ ঢৌৰ সময়তে অধ্যাপক পদ্মনাথ ভট্টাচাৰ্য বিদ্যাবিনোদে প্ৰাগজ্যোতিষপুৰ/কামৰূপ সমন্ধীয় প্ৰত্নতাত্বিক অধ্যয়ন তথা সংৰক্ষণৰ বাবে এক গৱেষণা সমিতিৰ ধাৰণা আগবঢ়ায়। এই ধাৰণাটোৱে ১৯১২ চনৰ এপ্ৰিল মাহত হোৱা উত্তৰ বংগীয় সাহিত্য পৰিষদৰ  কামাখ্যা অধিবেশনত এক দৃঢ় ৰূপ পায়। ঐতিহাসিক প্ৰাগজ্যোতিষপুৰৰ প্ৰত্নতত্ব, নৃগোষ্ঠী বিজ্ঞান, ভাষা, ইতিহাস তথা কলা-সাহিত্য আৰু সংস্কৃতিৰ গৱেষণাৰ উন্নতিসাধনাৰ্থে এক গৱেষণা সংস্থা প্ৰতিষ্ঠাৰ বাবে এই অধিবেশনে এক সৰ্বসন্মত সিদ্ধান্ত লয়। ইয়াৰে আলমত কামৰূপ অনুসন্ধান সমিতি প্ৰতিষ্ঠা হয়। ইয়াক অসম গৱেষণা সমিতি নামৰ আন এটা নামেৰেও জনা যায়।
. 

## তথ্য সংগ্ৰহ

## বাহ্যিক সংযোগ
* ''The Assam Research Society''
*  ''Manuscript Paintings from Kamarupa Anusandhan Samiti''
* ''Open Library''
* ''Crafts of India'' 

শ্ৰেণী:অসমৰ গৱেষণা প্ৰতিষ্ঠানসমূহ
হেমৰাম বৰা

**হেমৰাম বৰা**() (জন্ম ১৫ অক্টোবৰ, ১৯০০, মৃত্যু ২৬ আগষ্ট, ১৯৪২) ভাৰতৰ এগৰাকী স্বাধীনতা সেনানী আৰু বিয়াল্লিছৰ গণ-আন্দোলনৰ শ্বহীদ। তেখেতৰ জন্মস্থান নগাঁও জিলাৰ হাতীগড় গাৱঁত। পিতৃৰ নাম বৃকোদৰ গাঁওবুঢ়া আৰু মাতৃৰ নাম এফেৰি বৰা৷ হেমৰামৰ মাতৃ এফেৰি বৃকোদৰ বৰাৰ দ্বিতীয়া পত্নী আছিল৷ তেওঁলোকৰ তেলদৈ নামে এগৰাকী কন্যাসন্তানো আছিল৷ জন্মৰ সময়ত হেমৰামৰ সোঁহাতত ছটা আঙুলি থকা বাবে তেওঁ ছয়আঙুলীয়া বুলিও বহুতে মাতিছিল৷
### আদি জীৱনকাল
সৰু কালত অতিস্বাস্থ্যবান হেমৰাম বৰা বৰ অঘাইতং আছিল৷ পঢ়া-শুনাতো আগবঢ়া আছিল৷ সদায় শ্ৰেণীত প্ৰথম বা দ্বিতীয় হৈ প্ৰাথমিক শিক্ষা শেষ কৰি ম’হমৰীয়া মজলীয়া বিদ্যালয়ৰ ষষ্ঠমানলৈকে পঢ়ি ঘৰৰ আৰ্থিক দুৰৱস্থাৰ বাবে পঢ়া সামৰিবলগীয়া হৈছিল৷ শিক্ষা আধৰুৱাকৈ এৰাৰ কিছুদিন পাছতেই পিতৃ বৃকোদৰৰ মৃত্যু হোৱাত ঘৰৰ সকলো দায়িত্ব হেমৰামৰ মূৰলৈ আহে৷ অন্ন সংস্থাপনৰ বাবে কিছুদিন লিডু, মাৰ্ঘেৰিটা, ডিব্ৰুগড় আদি ঠাইত ঘূৰি ডিগবৈ তেল কোম্পানীত চাকৰি কৰিবলৈ লয় যদিও কিছুদিন পিছতে চাকৰি ত্যাগ কৰি ঘৰলৈ উভতি আহি খেতি-খোলাত মনোনিৱেশ কৰে৷ বিয়াল্লিছৰ গণ-আন্দোলনৰ আগে আগে তেওঁৰ মাকৰো মৃত্যু ঘটে আৰু অকলশৰীয়া হেমৰামে কৈকেয়ী নামৰ এগৰাকী কন্যা বিয়া কৰায়৷
### আন্দোলনত অংশগ্ৰহণ

১৯৪২ চনৰ “ভাৰত ত্যাগ” আন্দোলনে নগাঁও জিলাত তীব্ৰতৰ ৰূপ ধাৰণ কৰিছিল। কলাই কোঁচ আৰু হেমৰাম বৰাই এই আন্দোলনত সক্ৰিয় অংশগ্ৰহণ কৰিছিল। ১৯৪২ চনৰ ২৫ আগষ্টৰ দিনা বেবেজীয়া ৰাজপথৰ ওপৰত থকা কাঠৰ দলঙত অগ্নিসংযোগ কৰাৰ ফলত নগাঁৱৰ মাজত পথ সংযোগ বিচ্ছিন্ন হৈ পৰে। এই কাৰ্যৰ ফলত ২৬ আগষ্টৰ দিনা পুলিচৰ দলে সশস্ত্ৰ মিলিটেৰী লগত লৈ বেবেজীয়া গাৱঁত সোমাই দোষী-নিৰ্দোষী সকলোকে নিৰ্বিচাৰে বহুসংখ্যক নিৰীহ লোকৰ ওপৰত নানা ধৰণে অত্যাচাৰ কৰি তেওঁলোকক আটক কৰি ৰাখে। তাৰে ৩০ জনৰ পিছত বিচাৰত জেল হয় আৰু বাকীসকলক মুক্তি দিয়া হয়। কিন্তু আটক কৰি ৰখা লোকসকলক নগাঁৱলৈ নিয়া বাতৰি বিয়পি পৰাৰ লগে লগে এই লোকসকলৰ খবৰ ল’বলৈ দলে দলে মানুহ বেবেজীয়া কাঠৰ দলঙৰ ওচৰ আহি পাওঁতেই তলত লুকাই থকা মিলিটেৰীয়ে হঠাৎ গুলি চলাবলৈ ধৰে। এই গুলি চালনাত চাৰিজন আহত হয়, কিন্তু হেমৰাম বৰা আৰু কলাই কোঁচ গুলীৰ আঘাতত থিতাতে মৃত্যু মুখত পৰে

## তথ্য সংগ্ৰহ

শ্ৰেণী:অসমৰ স্বাধীনতা সংগ্ৰামী
শ্ৰেণী:সংক্ষিপ্ত জীৱনী
অসমৰ ৰাজ্যিক প্ৰতীকসমূহ

অসম চৰকাৰৰ দ্বাৰা স্বীকৃতীপ্ৰাপ্ত চৰকাৰী প্ৰতীকসমূহ তলত উল্লেখ কৰা হ’ল:-

## বাহ্যিক সংযোগ

শ্ৰেণী:অসম সম্পৰ্কীয় তালিকা
*
শ্ৰেণী:অসম চৰকাৰ
ৰাউটাৰ (কম্পিউটাৰ সম্বন্ধীয়)

কম্পিউটাৰ নেটৱৰ্ক বোৰৰ মাজত ডেটা পেকেট সমূহ সৰবৰাহ কৰিবলৈ **ৰাউটাৰ** বা **ৰুটাৰ** () নামৰ সঁজুলি বিধ ব্যৱহাৰ কৰা হয়। **ৰাউটাৰ** এটা সাধাৰণতে দুটা বা ততোধিক ডেটা লাইনৰ সহয়ত বিভিন্ন নেটৱৰ্কৰ লগত সংযুক্ত কৰা হয়। যেতিয়া এটা ডেটা পেকেট এটা ডেটা লাইনত আহি উপস্থিত হয় তেতিয়া ৰাউটাৰটোৱে ডেটা পেকেটটোত লিখা থকা ঠিকনা (Message Information) পঢ়ি তাৰ লক্ষ্য নিৰ্ধাৰণ কৰে। তাৰ পিছত ইয়াৰ ৰাউটিং তালিকাৰ (routing table) তথ্য অনুসৰি পেকেটটোক পিছৰটো নেটৱৰ্কলৈ প্ৰেৰণ কৰে। আচলতে ইয়াক নেটৱৰ্কৰ ট্ৰেফিক পুলিচৰ নিচিনা। এটা ডেটা পেকেট নিজৰ লক্ষ্যত উপনীত নহোৱালৈকে ৰাউটাৰৰ সহায়ত এটাৰ পৰা আন এটা নেটৱৰ্কলৈ ভ্ৰমণ কৰি থাকে। 

বহুলভাবে পৰিচিত ৰাউটাৰ যেনে ঘৰত আৰু সৰু অফিচ আদিত ব্যবহৃত ৰাউটাৰ সমূহে (home and small office routers) সাধাৰণতে ঘৰৰ কম্পিউটাৰ আৰু ডি এছ এল মডেমৰ (DSL modem) মাজতে (যিয়ে আই এছ পিৰ (Internet Service Provider) সহায়ত ইণ্টাৰনেট সংযোগ প্ৰদান কৰে) ডেটা যেনে ৱেব পেজ বা ই-মেইল আদি তথ্যৰ আদান প্ৰদান কৰে। ইয়াৰোপৰি বহুতো বেলেগ বেলেগ ৰাউটাৰ পোৱা যায় যিয়ে বিভিন্ন ধৰণৰ নেটৱৰ্কত বিভিন্ন ধৰণে সেৱা আগবঢ়ায়। 

## প্ৰয়োগ

আন্তঃসংযোগী নেটৱৰ্কত সংযোগ হৈ থকা একাধিক ৰাউটাৰে পৰস্পৰৰ মাজত তথ্যৰ আদান প্ৰদান কৰিবলৈ Dynamic Routing Protocol ব্যৱহাৰ কৰে। প্ৰতিটো ৰাউটাৰে দুটা সংযোগী বিন্দুৰ মাজত আটাইতকৈ চুটি পথ সমূহৰ তালিকা বনাই এখন টেবুল প্ৰস্তুত কৰে। ৰাউটাৰ এটাৰ ভৌতিক ভাৱে বিভিন্ন ধৰণৰ নেটৱৰ্ক সংযোগী ব্যৱস্থাৰ লগত কাম কৰিব পৰা ক্ষমতা থাকে, যেনে কপাৰ তাঁৰ, ফাইবাৰ অপটিক তাঁৰ নাইবা বেতাঁৰ প্ৰসাৰণ (wireless transmission) আদি। বিভিন্ন ধৰণৰ নেটৱ'ৰ্ক প্ৰট'কলৰ (networking protocol) বাবে থকা বিভিন্ন ধৰণৰ ফাৰ্মৱেৰ (firmware) ইয়াত সংযোগ কৰা থাকে

## বাহ্যিক সংযোগ

* Internet Engineering Task Force, the Routing Area last checked 21 January 2011.
* Internet Corporation for Assigned Names and Numbers
* North American Network Operators Group
* Réseaux IP Européens (European IP Networks)
* American Registry for Internet Numbers
* Router Default IP and Username Database
* Asia-Pacific Network Information Center
* Latin American Network Information Center
* African Region Internet Registry

শ্ৰেণী:কম্পিউটাৰ হাৰ্ডৱেৰ
শ্ৰেণী:তথ্য প্ৰযুক্তি
ৰামেশ্বৰ পাঠক

**ৰামেশ্বৰ পাঠক**(ইংৰাজী:Rameshwar Pathak) অসমৰ এগৰাকী প্ৰসিদ্ধ কামৰূপী লোকগীত শিল্পী।

## প্ৰাৰম্ভিক জীৱন
অসমৰ বৰপেটা জিলাৰ *ভেল্লা*ত ১৯৩৮ চনৰ ১ মাৰ্চত ৰামেশ্বৰ পাঠকৰ জন্ম হয়। ১৯৫৮ চনত স্কুলীয়া শিক্ষা সাং কৰি এখেতে বৰপেটাৰ মাধৱ চৌধুৰী মহাবিদ্যালয়ত নামভৰ্তি কৰে। সেই সময়তে এখেতে সংগীত শিক্ষাতো মনোনিৱেশ কৰে। পণ্ডিত দয়াল চন্দ্ৰ সূত্ৰধাৰৰ তত্ত্বাৱধানত ৰামেশ্বৰ পাঠকে বৰগীত প্ৰাৰম্ভিক শিক্ষা গ্ৰহণ কৰে। 
১৯৬১ চনত গুৱাহাটীত অনুষ্ঠিত হোৱা আন্তঃমহাবিদ্যালয় যুৱ মহোৎসৱত বৰপেটাৰ মাধৱ চৌধুৰী মহাবিদ্যালয়ৰ হৈ ৰামেশ্বৰ পাঠকে বৰগীত, আধুনিক গীত, ভজন তথা গজল শাখাত প্ৰথম স্থান অধিকাৰ কৰে। ১৯৬৩ চনত শ্ৰী পাঠকে গুৱাহাটীৰ আৰ্য্য বিদ্যাপীঠত শিক্ষক হিচাপে চাকৰি জীৱন আৰম্ভ কৰে। 

## সংগীত জীৱন
 
গুৱাহাটীৰ আৰ্য্য বিদ্যাপীঠত চাকৰি কৰি থাকোঁতে বিদ্যালয়ৰ ছাত্ৰ-ছাত্ৰী তথা শিক্ষক মহলৰ মাজত এগৰাকী কণ্ঠশিল্পী হিচাপে ৰামেশ্বৰ পাঠক জনপ্ৰিয় হৈ পৰে। সেইসময়তে সহকৰ্মী আফজল হুচেইনৰ কথা পেলাব নোৱাৰি গুৱাহাটীৰ অনাতাঁৰ কেন্দ্ৰত অ'ডিচন দি সংগীত জীৱনৰ আৰম্ভণি কৰে। 

১৯৭৪ চনত বৰপেটাৰ ধনদা বৰ্মনৰ (পাচলৈ ধনদা পাঠক হিচাপে খ্যাত) সৈতে ৰামেশ্বৰ পাঠক বিবাহপাশত আৱদ্ধ হয়। পিছলৈ দুয়ো একেলগে সংগীত পৰিৱেশন কৰি প্ৰখ্যাত হৈ পৰে। ৰামেশ্বৰ পাঠক-ধনদা পাঠক যুতিয়ে কেবাখনো গ্ৰামোফোন ৰেকৰ্ডৰ উপৰিও প্ৰায় ডেৰ শতাধিক অসমীয়া লোকগীতৰ কেছেটত কণ্ঠদান কৰে। 

ৰামেশ্বৰ পাঠকে অসমৰ উপৰিও দিল্লী, বাংগালোৰ, মুম্বাই, উৰিষ্যা, কলিকতা আদিত থলুৱা অসমীয়া কামৰূপী লোকগীত পৰিৱেশন কৰি জনপ্ৰিয় হৈ পৰে। 

## সন্মান তথা স্বীকৃতি
* সংগীত নাটক একাডেমী বঁটা, ১৯৯০ চন। 

## মৃত্যু
২০১০ চনৰ ৩ ডিচেম্বৰত, ৭৪ বছৰ বয়সত গুৱাহাটীৰ জি.এন.আৰ.চি.ত ৰামেশ্বৰ পাঠকৰ পৰোলোক প্ৰাপ্তি ঘটে। 

## তথ্য সংগ্ৰহ

শ্ৰেণী:অসমৰ কণ্ঠশিল্পী
শ্ৰেণী:অসমৰ ব্যক্তি
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতৰ লোকশিল্পী
ইলেকট্ৰন

**ইলেক্ট্ৰন** (; চিহ্ন: ) হৈছে একক ঋণাত্মক আধানযুক্ত এবিধ উপপাৰমাণৱিক কণা। লেপ্তন পৰিয়ালৰ অন্তৰ্ভুক্ত ইলেক্ট্ৰন হৈছে প্ৰথম প্ৰজন্মৰ কণা। ইলেক্ট্ৰনক প্ৰাথমিক কণাৰ শ্ৰেণীত অন্তৰ্ভুক্ত কৰা হয় কাৰণ ইহঁতৰ কোনো উপাংশ বা উপগঠনৰ বিষয়ে জনা নাযায়। ইলেক্ট্ৰনৰ এক নিৰ্দিষ্ট ভৰ আছে যাৰ মান হৈছে প্ৰ'টনৰ ভৰৰ প্ৰায় ১/১৮৩৬। . কোৱাণ্টাম বলবিজ্ঞানৰ মতে ইলেক্ট্ৰনৰ অন্তৰ্নিহিত বা ঘূৰ্ণন কৌণিক ভৰবেগৰ মান হৈছে ১/২ *[[Planck constant|ħ]]*, অৰ্থৎ ইহঁত হৈছে ফাৰ্মায়ন। ফাৰ্মায়ন হোৱাৰ কাৰণে পাউলিৰ সূত্ৰ মতে দুটা ইলেক্ট্ৰনে কেতিয়াও এটা কোৱাণ্টাম স্তৰ অধিকাৰ কৰি থকিব নোৱাৰে। ইলেক্ট্ৰনে ইয়াৰ উপৰিও তৰংগ-কণা দ্বৈত ধৰ্ম দেখুৱাই, যাৰ কাৰণে পোহৰৰ দৰে ইহঁতে অন্য কণাৰ লগত সংঘৰ্ষ কৰি অপবৰ্তিত হয়। ইলেক্ট্ৰন জড়িত বিভিন্ন পৰীক্ষাতো ইয়াৰ ক্ষুদ্ৰ ভৰৰ কাৰণে এ‌ই দ্বৈত ধৰ্ম সুন্দৰকৈ দেখুৱায়।

## টোকা

## তথ্যসূত্ৰ

শ্ৰেণী:মৌলিক কণা
শ্ৰেণী:আধান বাহক
১৯৬০ দশকৰ অসমীয়া চলচ্চিত্ৰৰ তালিকা

## তথ্য সংগ্ৰহ

শ্ৰেণী:অসম সম্পৰ্কীয় তালিকা
শ্ৰেণী:১৯৬০ দশকৰ অসমীয়া চলচ্চিত্ৰ শ্ৰেণী:অসমীয়া চলচ্চিত্ৰ শ্ৰেণী:মুক্তিৰ দশক অনুসৰি অসমীয়া চলচ্চিত্ৰ 
* ১৯৭০ দশকৰ অসমীয়া চলচ্চিত্ৰৰ তালিকা
১৯৭০ দশকৰ অসমীয়া চলচ্চিত্ৰৰ তালিকা

## তথ্য উৎস

* Released Movies - enajori.com 
* অসম ইয়াৰবুক - শৰাইঘাট প্ৰকাশন

শ্ৰেণী:অসম সম্পৰ্কীয় তালিকা
শ্ৰেণী:১৯৭০ দশকৰ অসমীয়া চলচ্চিত্ৰ শ্ৰেণী:অসমীয়া চলচ্চিত্ৰ শ্ৰেণী:মুক্তিৰ দশক অনুসৰি অসমীয়া চলচ্চিত্ৰ 
* ১৯৮০ দশকৰ অসমীয়া চলচ্চিত্ৰৰ তালিকা